অন্যান্য Archives - Bangla News\nবি’স্ময়বালক সাদ: ৭ বছরেই রপ্ত করেছে জটিল সব গণিত, অনর্গল বলে ইংরেজি\nঝিনাইদহের কালীগঞ্জে পাওয়া গেছে এক বিস্ময়বালকের সন্ধান। যে আঁকতে পারে বিশ্বের যেকোনো দেশের মানচিত্র আর মুহূর্তেই সমাধান করতে পারে গণিতের জটিল সব সমস্যা। মাত্র সাত বছর বয়সী বিস্ময়বালকের নাম সামিউন আলিম সাদ। ২০২০ সালে সাদকে বাড়ির পাশে একটি প্রাইমারি স্কুলে প্রথম শ্রেণিতে ভর্তি করে দেন বাবা। ২০২১ সালে দ্বিতীয় শ্রেণি। …\nএই ছবিতে চিতাবাঘ খুঁজে বের করুন! অনেকেই ব্য’র্থ হয়েছেন\nইংরাজিতে একটা শব্দ আছে ‘ক্যামোফ্লাজ’। নেটমাধ্যমে অনেক সময়ই এমন ছবি ভাইরাল হয় যেখানে কোনো প্রাণী বা বস্তুকে খুঁজে বের করার চ্যালেঞ্জ ছুড়ে দেয়া হয়। আর সেগুলি বেশ মজারও। ছবি শেয়ার করে বলা হয়, ‘বলুন তো এই ছবিতে কোথায় রয়েছে এই প্রাণী বা বস্তুটি।’তেমনই একটি ছবি সম্প্রতি নেটমাধ্যমে ভাইরাল হয়েছে। অমিত …\n‘আমি বিবাহিত’, প্রেমিকাকে চিঠি লিখে পা’লালো প্রেমিক\nসামাজিক যোগাযোগমাধ্যম বা অন্যান্য ডেটিং ওয়েবসাইটের মাধ্যমে একে অপরের সঙ্গে সাক্ষাৎ করা এখন অনেক সহজ। সম্প্রতি আমেরিকার এক মহিলাও ডেটিং ওয়েবসাইটে পরিচিত হয়ে এক ব্যক্তির সাথে ডেটে গিয়েছেন। কিন্তু ডেটিংয়ে গিয়ে কি এমন ঘটল যে ওই আমেরিকান মহিলার অভিজ্ঞতাই বদলে গেল?মিরর ওয়েবসাইটের প্রতিবেদন অনুসারে, সিডনি জর্ডন নামের ওই নারী সম্প্রতি …\nএবার রোবট পড়বে মানুষের মনের কথা!\nসম্প্রতি দেখা যাচ্ছে, বিভিন্ন কাজের জন্য বিভিন্ন ধরনের রোবট ব্যবহার করা হচ্ছে। বিভিন্ন ধরনের কাজ সঠিকভাবে করানোর জন্য বিশেষভাবে তৈরি করা হচ্ছে সেই সব রোবট। এরমধ্যেই চীনে তৈরি করা হয়েছে এমন এক রোবট, যা মানুষের মনের কথা পড়ে ফেলতে সক্ষম।চীনের বিজ্ঞানীরা জানিয়েছেন, তারা এমন এক রোবট তৈরি করে ফেলেছেন, যে …\nবাড়িতে মেয়ে আর নাতিরা এসেছে। তাই এক মণ রসুন নিয়ে হাটে এসেছেন আব্দুল মালেক নামে এক কৃষক।রসুন বিক্রি করে মাংস কিনে বাড়ি ফিরবেন; কিন্তু বাজারে রসুনের দাম দেখে তিনি হতাশ। কেননা এক মণ রসুনের দাম এক কেজি মাংসের সমান।সোমবার নাটোরের বড়াইগ্রাম উপজেলার লক্ষ্মীকোল বাজারের চিত্র এটি। এখানে প্রতি কেজি গরুর …\nইতিহাস বদলে যায় বিজ্ঞানের আবিষ্কারে। যেমন বদলাতে চলেছে ডাইনোসরের ইতিহাস। সম্প্রতি ব্রিটেনের সৈকতে পাওয়া গিয়েছে ডাইনোসরের পায়ের ছাপ। ব্রিটেনের ওয়েলসের পেনার্থ সমুদ্রসৈকতে এই পায়ের ছাপের সন্ধান মিলেছে। ছাপগুলি ২০ কোটি বছরের বেশি পুরনো বলে মনে করছেন বিশেষজ্ঞরা।ভারতীয় গণমাধ্যম জিনিউজের প্রতিবেদনে বলা হয়, ডাইনোসরের পায়ের ছাপগুলি ট্রায়াসিক যুগের বলে মনে করছেন …\nদুই বাঘের প্রেম প্রস্তাবে ‘না’, ভালবাসার অ’ত্যাচারে জঙ্গল ত্যাগ কুমিরমারির বাঘিনীর!\nদেশের সর্বোচ্চ আদালত পরকীয়াকে বৈধ করেছে। ইতিউতি মনুষ্যসমাজে তা চালু হয়েছে। তাই বলে পশুকূলে পরকীয়া। মানবেন কেন মহারাজ? তার তো নিজস্ব ইজ্জত আছে। শুধু তাই নয় তিনি আবার বাদাবনের রাজা। ঝিলার জঙ্গলটা তার দখলে। আর সেই জঙ্গলে পা রেখেছে সদ্য যুবতী বাঘিনী। মহারানি যে যুবতী হয়েছে বুঝতে পেরেছেন মহারাজ। আর …


শিশু আল্লাহ্র দেওয়া শ্রেষ্ঠ নি’আমত\nরবিবার, ৭ অক্টোবর ২০১৮ ০৪:৩০:০৭\nমাওলানা মোঃ মারুফ বিল্লাহ\nআল্লাহ্ তাআলা মানব জাতিকে অগনিত নি’আমত দান করেছেন। এসব নি’আমতের মধ্যে সু-সন্তান অন্যতম শ্রেষ্ঠ নি’আমত, আল্লাহ্র বিশেষ অনুগ্রহের দান।\nকোরান মাজিদে ইরশাদ হয়েছে :\nসূরা নাহ্ল্ (৭২) বাহাত্তর নং আয়াত। আল্লাহ তোমাদের থেকেই তোমাদের জোড়া সৃষ্টি করেছেন এবং তোমাদের যুগল হতে তোমাদের জন্য পুত্র ও পৌত্রাদি সৃষ্টি করেছেন এবং তোমাদের উত্তম জীবনোপকরণ দিয়েছেন। তবুও কি তারা মিথ্যাকে বিশ্বাস করবে এবং তারা কি আল্লাহ্র অনুগ্রহ অস্বীকার করবেন?\nআল্লামা শাওকানী (রঃ) উক্ত আয়াতের ব্যাখ্যায় লিখেছেন যে, এ আয়াতের মর্ম হলো, আল্লাহ তোমাদের জন্য তোমাদের নিজস্ব প্রজাতির মধ্যে থেকেই জোড়া বানিয়েছেন, যেন তোমরা তার সাথে অন্তরের সম্পর্কের ভিত্তিতে মিলিত হতে পারো। কেননা প্রত্যেক প্রজাতিই তার স্বজাতির প্রতি মনের আকর্ষণ বোধ করে। আর ভিন্ন প্রজাতি থেকে তার মনে অনুরুপ আকর্ষণ থাকে না। মনের এ আকর্ষণ ও বিশেষ সম্পর্কের কারণেই বংশ বৃদ্ধি হয়ে থাকে। আর এ-ই হচ্ছে বিয়ের মূল উদ্দেশ্য। স্বামী-স্ত্রীর আবেগ উচ্ছ্বাসপূর্ণ প্রেম-ভালোবাসা পরিপূর্ণতা লাভ করে সন্তানের মাধ্যমেই। সন্তান হচ্ছে দাম্পত্য জীবনের নিঙ্কলংক পুষ্প বিশেষ। আল্লামা আলুসী (রঃ) তাঁর তাফসীর গ্রন্থে উল্লেখ করেন, ধন-সম্পদ হচ্ছে প্রাণ বাঁচানোর উপায় আর সন্তান-সন্ততি হচ্ছে বংশ তথা মানব প্রজাতির রক্ষার মাধ্যম।\nবস্তুত পৃথিবীতে কত অগণিত মানুষ এমন রয়েছে যাদের সম্পদের কোন অভাব নেই। কিন্তু তা ভোগ করার জন্য কোন আপন জন নেই। হাজার চেষ্টা সাধনা এবং কামনা করেও তারা সন্তান লাভ করতে পারছে না। আবার কত অসংখ্য লোক দেখা যায়, যারা কামনা না করেও বহু সংখ্যক সন্তানের জনক। কিন্তু তাদের কাছে যথেষ্ট পরিমাণ সম্পদ নেই। তাই বলতে হয়, সন্তান হওয়া না হওয়া এক মাত্র আল্লাহ্র পক্ষ থেকে এক বিশেষ নি’আমত।\nকুরআন মজিদে ইরশাদ হয়েছে ঃ\nআকাশ মন্ডলী ও পৃথিবীর আধিপত্য আল্লাহ্রই। তিনি যা ইচ্ছা তাই সৃষ্টি করেন। তিনি যাকে ইচ্ছা কন্যা সন্তান দান করেন এবং যাকে ইচ্ছা পুত্র সন্তান দান করেন অথবা দান করে পুত্র ও কন্যা উভয়ই এবং যাকে ইচ্ছা তাকে করে দেন বন্ধ্যা, তিনি সর্বজ্ঞ, সর্বশক্তিমান। (সুরা শুরা-৪৯-৫০ আয়াত)। মানুষ যত বৈষয়িক শক্তি ও ক্ষমতার অধিকারীই হোক না কেন, ইচ্ছামত সন্তান জন্মাবার ক্ষমতা তার নেই। অন্যদের সন্তান দান তো দূরের কথা। যার ভাগ্যে সন্তান নেই সে কোন উপায় অবলম্বন করেও সন্তান লাভ করতে সক্ষম হয় না। আল্লাহ্ যাকে কেবল পুত্র সন্তানই দিয়েছেন সে কোন উপায়েই একটি কন্যা সন্তান লাভ করতে পারে না। এ ব্যাপারে প্রত্যেক মানুষই চরমভাবে অক্ষম। এরপরও যদি কেউ আল্লাহ্ ছাড়া অপর কোন সত্তাকে এরূপ ক্ষমতার মালিক বলে বিশ্বাস করে তবে তা তার অদূরদর্শিতারই ফল। এর পরিণতি তাকেই ভোগ করতে হবে।\nকোরআনে আল্লাহ্ বলেন ঃ\nহে আমাদের প্রতিপালক। আমাদের জন্য এমন স্ত্রী ও সন্তান-সন্ততি দান কর যারা হবে আমাদের জন্য নয়ন প্রীতিকর এবং আমাদেরকে কর মুত্তাকিদের জন্য অনুসরণযোগ্য। (সূরা-ফুরক্বন আয়াত ৭৪), অন্যত্র কোরানে বলেন, হে আমার প্রতিপালক। আমাকে তুমি তোমার নিকট হতে সৎ বংশধর দান কর। নিশ্চয়ই তুমি প্রার্থনা শ্রবণকারী। (সূরা আলে ইমরান আয়াত ৩৮)। সন্তান আল্লাহর দেওয়া এক উত্তম নি’আমত। এ নি’আমতের সুফল মৃত্যুর পরও ভোগ করা যায়। হযরত আবু হুরায়রা (রাঃ) বলেন, রাসুলে করীম (সাঃ) বলেছেন ঃ মানুষ যখন মৃত্যু বরণ করে তখন তার যাবতীয় আমল বন্ধ হয়ে যায়। অবশ্য তখনো তিন প্রকার আমলের ফল সে পেয়ে থাকে (১) সদকায়ে জারিয়া (২) এমন ইল্ম ও বিদ্যা যার সুফল ভোগ করা যায় (৩) এমন সচ্চরিত্রবান সন্তান, যে তার জন্য দু’আ করতে থাকে। সৎসন্তান রেখে যাওয়াকে ‘আমল’ বলার কারণ এই যে, সন্তান পিতা-মাতার কারণেই দুনিয়ায় আগমন করে থাকে এবং তাদের সযতœ প্রতিপালনের ফলেই সে চরিত্রবান হতে পারে। হাদীসে সন্তান কর্তৃক দু’আর কথা উল্লেখ করার মাধ্যমে পিতা-মাতার জন্য দু’আ করার ব্যাপারে সন্তানকে উৎসাহ দান করা হয়েছে। কাজেই প্রত্যেক সন্তানের কর্তব্য হচ্ছে পিতা-মাতার জন্য সব সময় আল্লাহ্র নিকট দু’আ করা। জীবিত সন্তান যেমন পিতা-মাতার জন্য নি’আমত অনুরূপভাবে মৃত সন্তানও তাদের জন্য নি’আমত স্বরূপ। হযরত ইবনে আব্বাস (রাঃ) বলেন, রাসুল কারীম (সাঃ) বলেছেন, আমার উম্মতের মধ্যে যার দুটি সন্তান মারা যাবে তাকে আল্লাহ্ তাআলা জান্নাত দান করবেন। হযরত আয়শা (রাঃ) জিজ্ঞেস করলেন, যদি কারো একটি মারা যায? উত্তরে তিনি বলেন, একটি হলেও।\nহযরত আবু মুছা আশআরী (রাঃ) বলেন, রাসূলুল্লাহ্ (সাঃ) বলেছেন- আল্লাহতাআলা মালাকুল মাউতকে বলেন, তুমি আমার বান্দার সন্তানের রুহ কবয করেছো ও তুমি তার নয়ন মনি ও কলিজার টুকরাকে কেড়ে নিয়েছো? ফেরেশতা বলেন, হ্যাঁ। আল্লাহ তাআলা জিজ্ঞেস করেন, সে কি বলেছে? ফেরেশতা বলেন, সে আপনার প্রশংসা করেছে এবং ইন্নালিল্লাহ বলেছে। তখন আল্লাহতাআলা বলেন, আমার বান্দার জন্য জান্নাতে একটি বালাখানা তৈরি কর এবং তার নাম রাখ ‘বায়তুল হামদ’। সন্তান-সন্ততি যেমন আল্লাহ্র অন্যতম নি’আমত তদ্রুপ পরীক্ষার বস্তুও বটে। কারণ পৃথিবী মানব জাতির জন্য পরীক্ষার বস্তু হিসেবে স্বীকৃত। তাই আল্লাহ্্র দেওয়া ধন-সম্পদ আর সন্তান পরীক্ষার বিষয় সমূহের মধ্যে অন্যতম।\nএ পর্যায়ে কুরআন মজীদে ইরশাদ হয়েছেঃ আর জেনে রাখ যে, তোমাদের ধন-সম্পদ ও সন্তান সন্ততি এক পরীক্ষা এবং আল্লাহরই নিকট রয়েছে মহাপুরস্কার। (সূরা আনফাল আয়াত ২৮)। উক্ত আয়াত থেকে এ কথা প্রতীয়মান হয় যে, যেমন করে ধন-সম্পদ আল্লাহর দেওয়া নি’আমত সন্তান-সন্ততিও অনুরূপভাবে আল্লাহর দেয়া নি’আমত। অন্যায় পথে ব্যয় করলে কিংবা যথাস্থানে ব্যয় না করলে যেমন আমানতে খিয়ানত হয়, সন্তান-সন্ততিকেও ভুল পথে এবং অন্যায় কাজে নিয়োজিত করলে তেমনি আল্লাহ্র আমানতে খিয়ানত হবে। সন্তান মাতা-পিতার বিপদের কারণ হবে ঃ পরিশেষে বলা যেতে পারে যে, সন্তান-সন্ততি আল্লাহ পদত্ত অন্যতম নি’আমত বটে। তবে সে সন্তানকে অবশ্যই সচ্চরিত্রবান ও দীনদার হতে হবে। আর সন্তান যদি অসৎ প্রকৃতির হয়, তবে এ সন্তান মাতা-পিতার বিপদের কারণ হবে।\nশিশুর প্রতি মহানবী (সাঃ)-এর ভালোবাসাঃ\nরাসুলুল্লাহ (সাঃ)-এর অন্তরে শিশুদের প্রতি গভীর মমত্ববোধ ও অকৃতিম ভালোবাসা ছিল। তিনি এ বিশ্ব চরাচরে ‘রহমাতুল্লিল আলামীন’ হিসাবে তাশরীফ এনেছেন। আল্লাহর প্রতিপালন যেমন সর্বজনীন মহানবী (সাঃ) এর প্রেম ভালোবাসাও তেমনি সর্বজনীন। হাদীতে বর্ণিত আছেঃ একবার মহানবী (সাঃ)-এর কানে হযরত হুসাইন (রাঃ) এর কান্নার শব্দ এলো। এতে তিনি ভীষণভাবে ব্যথিত হলেন। তিনি হযরত ফাতিমা (রাঃ)কে বললেন, তুমি কি জান না, তার কান্না আমাকে কষ্ট দেয়? হযরত আনাস (রাঃ) বলেন, রাসূলুল্লাহ (সাঃ) শিশু-কিশোরদের নিকট দিয়ে যাতায়াত কালে তাদেরকে সালাম করতেন। একবার রাসূলুল্লাহ্ (সাঃ) ভাষণ দানের নিমিত্তে মিম্বরে আরোহণ করে দেখতে পেলেন যে, হাসান ও হুসাইন (রাঃ) দৌড়াদৌড়ী করছেন এবং পা পিছনে পড়ে যাচ্ছেন। তিনি ভাষণ দান বন্ধ করে মিম্বর থেকে নেমে আসলেন শিশু দু’টির দিকে অগ্রসর হয়ে দুই বাহুতে উঠিয়ে নিলেন। তারপর মিম্বরে আরোহণ করে বললেনঃ হে লোকসকল, তোমাদের ধন-সম্পদ এক পরীক্ষার বস্তু, আল্লাহর এ বাণী সত্যিই। আল্লাহর শপথ, আমি আমার এই দুই নাতিকে দৌড়াদৌড়ি করতে করতে পা পিছলে পড়েছে দেখে নিজেকে সংবরণ করতে পারলাম না, তাই দৌড়ে গিয়ে এদের উঠিয়ে নিলাম। এক দিন রাসূল (সাঃ) নামায আদায় করছিলেন আর যখন হযরত হাসান ও হুসাইন (রাঃ) এসে তাঁকে সিজদারত অবস্থায় পেয়ে একেবারে পিঠে চড়ে বসলেন। তিনি সিজদা দীর্ঘায়িত করলেন। আর তাঁরা পিঠ থেকে না নামা পর্যন্ত তিনিও তাঁদের নামিয়ে দিলেন না। রাসুলুল্লাহ্ (সাঃ) সালাম ফিরালে সাহাবাগণ জিজ্ঞেস করলেন, হে আল্লাহর রাসুল আমরা লক্ষ্য করলাম যে, আপনি সিজদা দীর্ঘায়িত করেছেন। তিনি উত্তরে বললেন, আমার নাতিদ্বয় আমাকে সাওয়ারী বানিয়েছে। কাজেই তাঁদেরকে তাড়াতাড়ি নামিয়ে দেওয়াটা আমার পছন্দ হয়নি। রাসূল করীম (সাঃ) কখনও কখনও শিশুদের কান্না শুনতে পেলে নামায সংক্ষেপ করে দিতেন এবং বলতেন, ‘আমি চাই না যে, তার মায়ের কষ্ট হোক’। একদা সকালে রাসূলে কারীম (সাঃ) হযরত ফাতিমা (রাঃ)-এর ঘরের পাশ দিয়ে পথ অতিক্রম করছিলেন আর তখন তাঁর কানে হযরত হুসাইন (রাঃ) এর কান্নার আওয়াজ এলো। নবীজীর তা অপছন্দ হল। তিনি ফাতিমাকে ভৎসনার সূরে বললেন, তুমি কি জান না যে, তাঁর ক্রন্দন আমার মনে ব্যথা দেয়। হযরত আনাস (রাঃ) বলেন, রাসূলুল্লাহ (সাঃ)-এর তুলনায় সন্তান-সন্ততির প্রতি অধিক স্নেহ-মমতা পোষণকারী আমি কাউকে দেখিনি। তাঁর পুত্র ইবরাহীম (রাঃ) মদীনায় উঁচু প্রান্তে ধাত্রী মায়ের কাছে দুধ পান করতেন। তিনি প্রায়ই সেখানে যেতেন এবং আমরাও তাঁর সাথে যেতাম। তিনি ঐ ঘরে যেতেন অথচ সেই ঘরটি প্রায়ই ধোঁয়ায় আচ্ছন্ন হয়ে থাকত। কারণ ইবরাহীমের ধাত্রী মায়ের স্বামী ছিল একজন কর্মকার। তিনি ইবরাহীমকে কোলে তুলে নিতেন এবং আদর করে চুমু দিতেন, এরপর চলে আসতেন। বর্ণনাকারী বলেন, যখন ইবরাহীম (রাঃ) ইনতিকাল করেন তখন রাসূল (রাঃ) বললেনঃ ইবরাহীম আমার পুত্র। সে দুধ পানের বয়সে ইনতিকাল করেছে। সুতরাং জান্নাতে তাকে একজন ধাত্রী দুধ পান করাবে। হযরত ইবনে উমর (রাঃ) বলেন, রাসূলে কারীম (সাঃ)-এর নেতৃত্বাধীন কোন যুদ্ধে এক মহিলাকে নিহত অবস্থায় পাওয়া গেল। এতে রাসূলে কারীম (সাঃ) গভীরভাবে মর্মাহত হন এবং নারী ও শিশুদের হত্যা করতে নিষেধ করেন। মহানবী (সাঃ) বলেছেন ঃ তোমরা তোমাদের সন্তানদের যতœ নিবে এবং তাদের আদব-কায়দা শিষ্টাচার শিক্ষা দিবে। মহানবী (সাঃ) আরো বলেছেন ঃ তোমরা শিশুদের ভালবাস এবং তাদের প্রতি দয়া প্রদর্শণ কর। তাদের সাথে কোন ওয়াদা করলে তা পূর্ণ কর। কেননা তারা তোমাদেরকে তাদের রিযিক সরবরাহকারী বলে জানে। পরিশেষে বলা যেতে পারে যে, মহানবী (সাঃ) এর অকৃত্রিম ভালোবাসা, স্নেহ, মমতা সবার জন্য নিবেদিত। শিশু যেহেতু দুনিয়ায় পুষ্প বিশেষ, তাই তাদের খুব ভালবাসতেন, আদর করতেন স্নেহ করতেন। কাজেই আমাদেরও শিশুদের প্রতি অকৃত্রিম ভালবাসা রাখা উচিত।\n*লেখক-মাওলানা মোঃ মারুফ বিল্লাহ্,\nখতীব-আলমবাগ জামে মসজিদ,


কীটনাশক ব্যবহারে বাড়ছে কৃষকদের ক্যান্সার | Mohona TV Ltd.\nরাজধানীর সোনারগাঁও হোটেলে সৌদিয়া এয়ার লাইন্সের সামনে টিকিটের জন্য ভিড় করছেন প্রবাসী...\nহেফাজতে ইসলামের যুগ্ম মহাসচিব মাওলানা মামুনুল হককে গ্রেফতার করেছে পুলিশ। রোববার (১৮ এপ্রিল)...\nকীটনাশক ব্যবহারে বাড়ছে কৃষকদের ক্যান্সার\nকীটনাশক ও রাসায়নিকের নিয়ন্ত্রণহীন ব্যবহারে বাড়ছে কৃষকদের ক্যান্সার। এখনই সতর্ক না হলে অদূর ভবিষ্যতে আরও বেশি ঝুঁকিতে পড়বে কৃষককূল। চিকিৎসক ও গবেষকরা বলছেন, স্বাস্থ্য সুরক্ষায় মাঠপর্যায়ে কীটনাশক ব্যবহারে কৃষকদের প্রশিক্ষণ দেয়ার বিকল্প নেই।\nউৎপাদন বাড়াতে ও রোগবালাই থেকে ফসলরক্ষায় দীর্ঘদিন ধরে খেতখামারে ব্যবহার হচ্ছে কীটনাশক ও কৃষি রাসায়নিক। এতে নিজের অজান্তেই ক্যানসারের মত প্রাণোঘাতি রোগে আক্রান্ত হচ্ছেন কৃষকরা। পাশাপাশি দীর্ঘমেয়াদে কিডনি, হৃদযন্ত্র ও ফুসফুসের ক্ষতির কারণ হচ্ছে কীটনাশক ও রাসায়নিক।\nকৃষকেরা কোন প্রকার সুরক্ষা উপকরণ ছাড়াই কাজ করে যাচ্ছেন প্রতিনিয়ত। কীটনাশক ও রাসায়নিকের ব্যবহার বিধি সম্পর্কেও অজ্ঞ তারা। এসব প্রয়োগে কৃষকদের প্রশিক্ষণের ব্যবস্থা না হলে ভবিষ্যতে অনেক মাশুল দিতে হবে বলে মনে করেন শেরেবাংলা কৃষি বিশ্ববিদ্যালয়ের প্রফেসর ড. এএফএম জামাল উদ্দীন।\nজাতীয় ক্যান্সার হাসপাতালে ২০১৫ সালে চিকিৎসা নেয়া ক্যান্সার রোগির মধ্যে কৃষকের সংখ্যা ছিল ৬০ শতাংশ। এরপর থেকে প্রতি বছর এ সংখ্যা উর্ধমুখী হচ্ছে বলে জানান, জাতীয় ক্যান্সরার গবেষণা ইন্সিটিউট ও হাসপাতালের ক্যান্সার ও রোগতত্ত্ব বিভাগের প্রধান ড. হাবিবুল্লাহ তালুকদার রাসকিন।\nজাতীয় ক্যান্সার গবেষণা ইন্সটিটিউটের জরিপ মতে, ২০১৭ সালে ক্যান্সারে আক্রান্ত\nপুরুষদের মধ্যে ৬৪ শতাংশই কোন না কোনভাবে কৃষির সঙ্গে জড়িত। নারী পুরুষ মিলিয়ে\nক্যান্সার রোগির মধ্যে ৩৪ শতাংশেরই পেশা কৃষি।\nবাঁশখালীতে পুলিশের গুলিতে শ্রমিক নিহতের ঘটনায়...\nঅভিনেতা মহসীন মারা গেছেন


ভারত জগাখিচুড়ি মার্কা রাষ্ট্র নয়, প্রাচীনকাল থেকেই এদেশ বিশুদ্ধ হিন্দুরাষ্ট্র – হিন্দুর সাথে, হিন্দুর পাশে\nভারতবর্ষ হিন্দুরাষ্ট্র। এদেশে ইংরেজ শাসন প্রতিষ্ঠিত হওয়ার পরেও এবিষয়ে কারও মনে কোন সন্দেহ ছিল না। স্বামী বিবেকানন্দ বিশ্ববাসীর সামনে ভারতের পরিচয় তুলে ধরতে ‘ভারতীয়’ এবং ‘হিন্দু’ এই দু’টি শব্দকে সমার্থক শব্দ হিসাবেই বারবার তুলে ধরেছেন। ঋষি অরবিন্দ, বঙ্কিমচন্দ্র, রবীন্দ্রনাথ, শরৎচন্দ্র প্রমুখ মনীষীরাও ভারতীয় জাতীয়তা বলতে হিন্দু জাতীয়তার কথাই বলেছেন। এবিষয়ে তাদের বক্তব্যগুলি পড়লে স্পষ্ট বোঝা যায় যে এই ধারণাটাই তৎকালীন প্রচলিত ধারণা। হিন্দু-মুসলিম ঐক্যের ভিত্তিতে গঠিত জগাখিচুড়ি মার্কা মিশ্র জাতীয়তার কোন ধারণা সে সময় গড়ে ওঠেনি।\nপরবর্তীকালে স্বাধীনতার লড়াই থেকে দূরে সরে থাকা মুসলিম সমাজকে কাছে টানার জন্য একতরফা হিন্দু-মুসলিম ঐক্যের গান গাইতে শুরু করলেন তৎকালীন দেশনেতারা। তাঁরা এই লক্ষ্যে এতদূর এগিয়ে গেলেন যে ‘ভারতবর্ষ’ এবং ‘ভারতীয়’ এই দুটি মূলগত অবধারণার বিষয়েই তাঁরা আপোষ করতে শুরু করলেন। স্বাধীনতার লড়াইয়ে তাঁদের আন্তরিকতার অভাব ছিল তা আমি বলবনা। কিন্তু ইংরেজদের তাড়িয়ে তাঁরা যে বস্তুটি হাতে পেতে চাইছিলেন, সেই মহামূল্যবান বস্তুটিকেই তাঁরা বিকৃত করে ফেললেন। ভারতবর্ষের প্রাচীনকাল থেকে চলে আসা রাষ্ট্ররূপ অস্তিত্বকেই অস্বীকার করে বলা হল ‘India,anation in making’- অর্থাৎ ইন্ডিয়া নামের একটি নতুন রাষ্ট্র গঠিত হওয়ার পথে। আরও হাস্যকরভাবে গান্ধীজীকে জাতির জনক বলা হল। মুসলমানদের খুশি করে পাশে পাওয়ার আশায় আমাদের দেশবরেণ্য নেতারা আসমুদ্রহিমাচল বিস্তৃত আমাদের পূর্বপুরুষ, আমাদের প্রাচীন পরম্পরা, আমাদের ইতিহাস, আমাদের মহাপুরুষদের সঙ্গে আমাদের যে গভীর সম্পর্ক, তা ছিন্ন করে দিলেন। এক সভ্য, সুসংস্কৃত, বিশ্ববরেণ্য প্রাচীন রাষ্ট্রের অংশ হিসেবে আমাদের স্বাভিমানবোধ নষ্ট করে দিলেন।\nসেই সময় থেকে আজ পর্যন্ত লাগাতার এই প্রচারের পরিণাম হল এই যে আমরা মুসলমানদের কাছে টানতে তো পারলামই না, বরং মুসলমানরা আমাদের দেশের একটা অংশ ভেঙ্গে নিয়ে আলাদা পাকিস্তান গঠন করলো, যা শুরু থেকেই ভারতের শত্রুরাষ্ট্রে পরিনত হল। অথচ আজও আমরা হিন্দু-মুসলিম ঐক্যের মালা জপ করে চলেছি। আজও আমরা সেই মিশ্র জাতীয়তার মোহমন্ত্রে আচ্ছন্ন। আজও হিন্দুরাষ্ট্রের কথা বললে হিন্দুরাই রে রে করে ওঠেন। আজও আমরা সত্য দর্শন করতে পারছি না। এই সত্য দর্শন করেছিলেন ডঃ বাবাসাহেব আম্বেদকর, করেছিলেন ডঃ হেডগেওয়ার। তাঁরা বিশ্বাস করতেন ভারতে হিন্দু এবং মুসলমান দুটি ভিন্ন জাতি। এই দুটি জাতির ইতিহাসবোধ, জয়-পরাজয়ের অনুভূতি, শত্রু-মিত্র ভাবনা, নায়ক-খলনায়ক ভাবনা পরস্পর বিরোধী। এদের শ্রদ্ধার কেন্দ্র আলাদা, সংস্কৃতিক মূল্যবোধ আলাদা, সর্বোপরি ভারতের মাটির প্রতি এদের দৃষ্টিভঙ্গি সম্পূর্ণ ভিন্ন। অর্থাৎ হিন্দু এবং মুসলিম – দুটি আলাদা জাতি। ভারতবর্ষ হিন্দুর দেশ, হিন্দুরাই ভারতের জাতীয় সমাজ। বাকিরা প্রচলিত আইনের বলে এদেশে নাগরিক হিসাবে বসবাস করলেও তারা কোনদিন এদেশের জাতীয় সত্ত্বারূপে গণ্য হতে পারে না। ভারতে জন্মগ্রহণ করলেও যদি আপনি আপনার পূর্বপুরুষদের অস্বীকার করেন, ভারতের শত্রুকে মিত্ররূপে গ্রহণ করেন, ভারতের পরাজয়ে আনন্দিত হন, বিদেশী আক্রমণকারী ঘোরী-বাবর আপনার চোখে নায়ক হয়ে যায়; পক্ষান্তরে দেশের ধর্ম ও সংস্কৃতিরক্ষায় ব্রতী শিবাজী মহারাজ এবং মহারাণা প্রতাপ হয়ে যায় খলনায়ক, তাহলেও কি আপনাকে ভারতের জাতীয় সমাজের অংশ হিসাবে গন্য করা উচিত? না কি আপনাকে দেশদ্রোহী বলে চিহ্নিত করা উচিত?\nপ্রাচীন কাল থেকেই ভারতে বহু রাজ্য ও বহু রাজা থাকলেও ভারত রাষ্ট্র হিসাবে এক ছিল। আসমুদ্র হিমাচলের রাষ্ট্রীয়তা এক ছিল। এই রাষ্ট্রীয়তার ভিত্তি ছিল সনাতন ধর্ম। এই রাষ্ট্রীয়তার বন্ধন ছিল সাংস্কৃতিক বন্ধন। আমাদের দুর্ভাগ্য যে এই সত্যকে স্বীকার করার মত একজন সাহসী ও নিঃস্বার্থ রাষ্ট্রপুরুষকে এখনও দেশনেতা হিসেবে আমরা খুঁজে পাই নি, যিনি বুক চিতিয়ে ঘোষণা করবেন – এই দেশ হিন্দুর দেশ, ভারতবর্ষ হিন্দুরাষ্ট্র। তাই রাষ্ট্র সম্বন্ধে দেশবাসীর বিভ্রান্তি দূর করতে হবে। যে জাতি কে শত্রু আর কে মিত্র তা চিনতে পারে না, সেই জাতির ধ্বংস অনিবার্য। তাই জাতিকে শত্রু মিত্র চেনাতে হবে। আর এই হিন্দু রাষ্ট্রীয়তার পরিচয় দেশবাসীকে করাতে হবে।


সুস্থ থাকতে চান ?? তাহলে প্রতিদিন খাবারের তালিকায় রাখুন ভিটামিন-ই – আওয়ার নিউজ\nসুস্থ থাকতে চান ?? তাহলে প্রতিদিন খাবারের তালিকায় রাখুন ভিটামিন-ই\nওষুধ কিংবা ফুড সাপ্লিমেন্ট নয়, প্রতিদিনের খাবারে সবথেকে বেশি পাওয়া যায় ভিটামিন-ই। শাক-সব্জি এমনকি চিংড়ি থেকেও পেতে পারেন এই আবশ্যক ভিটামিনটি৷ ফুড সাপ্লিমেন্টে আংশিক ভিটামিন-ই থাকে, যেখানে অলিভ, আমন্ড কিংবা ব্রকোলিতে সম্পূর্ণ ভিটামিন-ই থাকে৷ এখন প্রশ্ন কেন দরকার এই ভিটামিনটি? উত্তর, ক্যান্সার প্রতিরোধে এর ভূমিকা অনস্বীকার্য৷\nতাছাড়া এই ভিটামিন ত্বকের জন্য খুব প্রয়োজনীয়৷ দেহে জারন-বিজারনের মাত্রা নির্ভর করে এই ভিটামিনের উপর৷ তাছাড়া সংবহন এবং চিন্তা কমানোর ক্ষেত্রেও এর ভূমিকা রয়েছে৷ তাই মানবদেহে এর প্রয়োজনীয়তা রয়েছে৷\nঅ্যান্টি অক্সিডেন্ট রূপে কাজ করে এই ভিটামিন৷ আমরা জানি যে অক্সিজেন আমাদের শ্বাসবায়ু৷ কিন্ত্ত শরীরের ভিতরে এই বায়ুই বিক্রিয়া ঘটায়, যার ফলে ‘অক্সিডেটিভ স্ট্রেস’র সৃষ্টি হয়৷ ভিটামিন-ই এই স্ট্রেস কমায় অন্য কিছু অত্যাবশ্যক উপাদানের(ভিটামিন-সি, গ্লুটাথিওন, সেলেনিয়াম এবং ভিটামিন-বি)সঙ্গে মিলে৷\nকি কি খাবার থেকে এই ভিটামিন পাওয়া যায়?\nবাদাম, সূর্যমুখী ফুলের বীজ, পালংশাক, তেল (রাইস অয়েল, সানফ্লাওয়ার অয়েল), অ্যাভোকাডো, পেঁপে, চিংড়ি ও সামুদ্রিক কিছু মাছ, ব্রকোলি এবং আরও অনেক প্রাকৃতিক উত্স থেকে পাওয়া যায় এই ভিটামিনটি৷\nকিভাবে খাওয়া যায় ভিটামিন-ই সমৃদ্ধ খাদ্য?\nবাঙালি তেলে ঝোলে থাকতে পছন্দ করলেও, খুব বেশী তেল খাওয়া কখনই স্বাস্থ্য-সম্মত নয়৷ বরং অল্প রাইস অয়েল কিংবা অলিভ অয়েল দিয়ে তৈরি হালকা খাবারে থাকবে প্রচুর পরিমানে ভিটামিন-ই, যা স্বাস্থ্যপযোগী৷ সকালে চটজলদি ব্রেকফাস্টে ব্রেডের সঙ্গে আমন্ড বাটারে দিনের শুরু হবে স্বাস্থ্যকর৷ স্ন্যাক্সে মাছ ভাজা কিংবা কাবাবে সঙ্গে লেটুস খুবই ভালো লাগে খেতে৷ কিংবা মাল্টিগ্রেইন আটার রুটি, তরকারি এবং তার সঙ্গে স্যালাডেই জমে যেতে পারে ডিনারের মেনু৷ স্যালাডে সূর্যমুখী বীজ ছড়িয়ে দিলেই এর পুষ্টিমুল্য দ্বিগুন হয়ে যায়৷ রান্নায় টোম্যাটো ব্যবহার করলে খেতেও ভালো লাগবে আর পুষ্টিও বজায় থাকবে৷ সামুদ্রিক মাছের সঙ্গে জেলাপিনো, সিলান্ট্রো, আদা এবং মরিচও একটা হেলদি স্ন্যাকস৷ ফ্রেস লাইম জুসের সঙ্গে পাকা পেঁপে ডায়েটের ক্ষেত্রে দারুন কম্বো৷ পাস্তা বাড়ির খুদেদের প্রিয়, তাই পাস্তায় অলিভ কেটে ছড়িয়ে দিলে তা যথেষ্ট জনপ্রিয় হবে খুদেমহলে৷ চেষ্টা করুন সন্তাহে অন্তত দু’বার ব্রকোলি সেদ্ধ খেতে৷\nরেসিপি (ভিটামিন-ই সমৃদ্ধ খাবার)\nঅ্যাভোকাডো ম্যাকারোনি সালাদ :\nউপকরন- পাস্তা, অ্যাভোকাডো, মরিচ, চিনি, নুন, অলিভ অয়েল, মেয়োনিজ, পাতি লেবুর রস, লেটুস পাতা৷\nপদ্ধতি- প্রথমে মেয়োনিজ, পাতি লেবুর রস, অ্যাভোকাডো, চিনি, নুন(স্বাদমত) একসঙ্গে ফ্যাটানো হবে৷ ভালো করে মিশে গেলে অলিভ অয়েল ঢেলে ১০ মিনিট অপেক্ষা করতে হবে৷ অপরদিকে, পাস্তা সেদ্ধ করতে হবে ৫-৭ মিনিট৷ তারপর পাস্তা আর মিক্সচার মেসান হবে৷ মরিচ ছড়িয়ে দিতে হবে স্যালাডের ওপর৷ তারপর লেটুস পাতা দিয়ে সাজিয়ে পরিবেশন করতে হবে৷\nলাইফ স্টাইল Comments Off on সুস্থ থাকতে চান ?? তাহলে প্রতিদিন খাবারের তালিকায় রাখুন ভিটামিন-ই সংবাদটি প্রিন্ট করুন\n« বেসরকারি শিক্ষকদের ঈদ বোনাস নতুন স্কেলে (পূর্বের সংবাদ)\n(পরের সংবাদ) লুঙ্গি-গামছা পরে ব্রিটেনের রানি এলিজাবেথের কাছ থেকে পুরস্কার নিলেন বাংলাদেশি তরুণ! »


amitabh bachchan: 'অর্থ-সম্পত্তি-দম্ভ নিয়ে যেতে পারবেন না, মানুষের ভালোবাসা উপার্জন করুন' - amitabh bachchan sharesapicture of his wrist with rakhis along with an important message | Eisamay\namitabh bachchan sharesapicture of his wrist with rakhis along with an important message\n'অর্থ-সম্পত্তি-দম্ভ নিয়ে যেতে পারবেন না, মানুষের ভালোবাসা উপার্জন করুন'\nRaima Chakraborty | EiSamay.Com | Updated: 05 Aug 2020, 06:38:00 PM\nবাড়ি ফিরে আসার পর নিজের ফ্যানেদের ধন্যবাদ জানিয়েছেন অমিতাভ। এমনকী হাসপাতালে ভরতি থাকার সময়ও নিয়মিত নিজের শারীরিক পরিস্থিতি ও নানা বিষয়ে পোস্ট করেছেন অমিতাভ বচ্চন। এরই মধ্যে রাখিপূর্ণিমার দিন বলিউডের বিভিন্ন সেলিব্রিটি নিজেদের পারিবারিক উৎসবের ছবি শেয়ার করেছেন।\nঅভিষেকও হাসপাতাল থেকে নিজের দিদি-বোনদের ছোটবেলার ছবি শেয়ার করে রাখির শুভেচ্ছা জানিয়েছেন।\nহাসপাতালে ভরতি থাকার সময় এক ব্যক্তি সোশ্যাল মিডিয়ায় অমিতাভের মৃত্যু কামনা করেছিলেন।\nএই সময় বিনোদন ডেস্ক: প্রায় তিন সপ্তাহ মুম্বইয়ের নানাবতী হাসপাতালে ভরতি থেকে করোনাভাইরাসকে জয় করে বাড়ি ফিরেছেন অমিতাভ বচ্চন। কোমর্বিডিটির কারণে ছেলে অভিষেক বচ্চন এখনও হাসপাতালে ভরতি। বাড়ি ফিরে আসার পর নিজের ফ্যানেদের ধন্যবাদ জানিয়েছেন অমিতাভ। করোনার সঙ্গে লড়াইয়ের সময় তাঁর অসংখ্য ভক্ত যেভাবে তাঁর আরোগ্য কামনা করেছেন সেগুলির উত্তরেই নিজের ছবিতে ধন্যবাদ লিখে সোশ্যাল মিডিয়ায় পোস্ট করেছেন তিনি। এমনকী হাসপাতালে ভরতি থাকার সময়ও নিয়মিত নিজের শারীরিক পরিস্থিতি ও নানা বিষয়ে পোস্ট করেছেন অমিতাভ। যুক্ত থেকেছেন ফ্যানেদের সঙ্গে। অমিতাভের করোনামুক্ত হওয়ার কথা অভিষেক নিজে সোশ্যাল মিডিয়ায় পোস্ট করে জানিয়েছিলেন।\nএরই মধ্যে রাখিপূর্ণিমার দিন বলিউডের বিভিন্ন সেলিব্রিটি নিজেদের পারিবারিক উৎসবের ছবি শেয়ার করেছেন। অভিষেকও হাসপাতাল থেকে নিজের দিদি-বোনদের ছোটবেলার ছবি শেয়ার করে রাখির শুভেচ্ছা জানিয়েছেন। অমিতাভও শেয়ার করেছেন নিজের রাখি পরা হাতের ছবি। যেখানে দেখা যাচ্ছে একাধিক রঙিন ভালোবাসার ফিতেয় হাত ভরে রয়েছে তাঁর। তবে শুধুই ছবি নয়, এর সঙ্গেই গুরুত্বপূর্ণ বার্তা দিয়েছেন বিগ বি। লিখেছেন, 'অর্থ-সম্পত্তি-দম্ভ নিয়ে যেতে পারবেন না, মানুষের ভালোবাসা উপার্জন করুন'।\nহাসপাতালে ভরতি থাকার সময় এক ব্যক্তি সোশ্যাল মিডিয়ায় অমিতাভের মৃত্যু কামনা করেছিলেন। তাঁকেও যোগ্য জবাব দিয়ে পালটা পোস্ট করেছিলেন অমিতাভ। এর পর বাড়ি ফিরে আসার পর এক নেটপাড়ার বাসিন্দা অমিতাভের বিরুদ্ধে হাসপাতালের 'বিজ্ঞাপন' করার অভিযোগ তুলেছিলেন। তাঁকেও পালটা জবাব দিতে ছাড়েননি অমিতাভ। গত ১২ জুলাই শনিবার রাতে কোভিড ১৯ পজিটিভ হওয়ায় হাসপাতালে ভরতি করতে হয়েছিল অমিতাভ বচ্চনকে। অমিতাভ নিজেই ট্যুইটারে করোনা আক্রান্ত হওয়ার কথা শেয়ার করেছিলেন।\nदुआएं जमा करते रहिए.... सुना है जायदाद, शौहरत ऐवं घमंड साथ नहीं जाते...।\nA post shared by Amitabh Bachchan (@amitabhbachchan) on Aug 4, 2020 at 1:46pm PDT\nওই মহিলার কমেন্টের দীর্ঘ জবাব দিয়েছেন বিগ বি। লিখেছেন, 'জাহ্নবীজি, আপনার প্রিয় ও শ্রদ্ধেয় বাবা যে পরিস্থিতি মধ্য দিয়ে গিয়েছেন এবং এর ফলে তাঁর যে সমস্যা দেখা দিয়েছে তা জানার পরে আমার খুব খারাপ লাগছে। ছোটবেলা থেকে একাধিকবার হাসপাতালে ভর্তি হয়েছি এবং বাড়ি ফিরেছি। এর মধ্যে আমার অবস্থা খুবই সংকটাপন্ন ছিল। এই মেডিক্যাল প্রফেশনে কিছু কোড অফ কনডাক্ট থাকে। আমি লক্ষ্য করেছি, চিকিৎসক থেকে শুরু করে বিশেষজ্ঞ নার্স- প্রত্যেকেই রোগীর প্রতি চূড়ান্ত যত্ন যেন।'\nআরও পড়ুন: বাড়ি ফিরেও মন পড়ে হাসপাতালে, অভিষেকের জন্য চিন্তিত অমিতাভ!\nসুশান্ত মামলার তদন্তে মুম্বই গিয়ে কোয়ারানটিনে আটক পুলিশকর্তা! সুপ্রিম কোর্ট যা বলল... পরের খবর\nকরোনামুক্ত অমিতাভ অমিতাভ বচ্চন Amitabh Bachchan Rakhi Post Amitabh Bachchan on Troll amitabh bachchan\nWeb Title : amitabh bachchan sharesapicture of his wrist with rakhis along with an important message


Indian Plants May Work Magically to prevent Corona Virus dgtl - Anandabazar\nIndian Plants May Work Magically to prevent Corona Virus dgtl\n১ এপ্রিল, ২০২০, ১৮:১৯:৫৩\nশেষ আপডেট: ২ এপ্রিল, ২০২০, ০৭:০৭:৪৭\nকরোনাভাইরাস মোকাবিলায় কার্যকরী হতে পারে ত্রিফলা-সহ ভারতীয় ভেষজ, দাবি বাঙালি বিজ্ঞানীর\nগেঁয়ো যোগীর মতো ভিখ পায় না দেশীয় গাছগাছড়া। আমাদের দেশের গবেষকরা গুরুত্ব দেন না এই সব গাছগাছড়ার ভেষজ গুণকে। অথচ গ্রামবাংলায় সহজলভ্য এমন বহু গাছ আছে, সঠিক প্রয়োগে যারা জটিল থেকে জটিলতর অসুখে অত্যাশ্চর্য ভাবে কার্যকর হতে পারে। এ রকমই দাবি জৈব রসায়নের গবেষকদের।\nআমলকি, হরীতকী, বহেড়া, খয়ের, বিলিতি আমড়া, কুলত্থ কলাই এবং অনন্তমূল। নামগুলির স্থান শহুরে জীবনে দশকর্মা দোকানে হলেও গ্রামে এদের সাক্ষাৎ এখনও বিরল নয়। এবং, এদের ভেষজ প্রয়োগ ক্যানসার নিরাময়ে খুবই ফলপ্রসূ। দীর্ঘ গবেষণার পরে এ কথা বলছেন অধ্যাপক রাজাগোপাল চট্টোপাধ্যায়। ১৯৭৫ সালে উচ্চমাধ্যমিকে প্রথম স্থানাধিকারী, সাউথ পয়েন্ট, নরেন্দ্রপুর রামকৃষ্ণ মিশন এবং আইআইটি কানপুরের প্রাক্তনী রাজাগোপালের দাবি, এই গাছগুলির ভেষজ গুণ কার্যকর হবে করোনাভাইরাস মোকাবিলাতেও। কিন্তু কী ভাবে, তার জন্য পিছিয়ে যেতে হবে বেশ কিছুটা। জানতে হবে, কর্কটরোগে কী ভাবে কার্যকরী হয় এই ভেষজ উপাদানগুলি।\nবোস ইনস্টিটিউট-এর বায়োকেমিস্ট্রি বিভাগে দীর্ঘ ২৪ বছর কাটিয়েছেন তিনি। দেশে গবেষণা করবেন বলেই ফিরে এসেছিলেন মার্কিন যুক্তরাষ্ট্র থেকে। ভেষজ বা আয়ুর্বেদিক উপাদান তকমা দিয়ে গাছগাছড়াকে ব্রাত্য করে রাখার পক্ষপাতী নন তিনি। বরং তাঁর বিশ্বাস, স্বয়ং স্রষ্টা শ্রেষ্ঠ বায়োকেমিস্ট। তাই তাঁর দেওয়া কোনও উপাদানকেই অবহেলা করতে রাজি নন এই বিজ্ঞানসাধক।\nডিএনএ-গুলিকে গিঁটমুক্ত করার জন্য টোপোআইসোমারেজ দু’টি অপরিহার্য—ছবি: রয়টার্স\nকর্কটরোগকে তিনি তুলনা করেন মাতৃগর্ভে থাকা ভ্রূণের সঙ্গেই। কারণ দু’টি ক্ষেত্রেই কোষের বৃদ্ধির হার অত্যন্ত দ্রুত। দু’টি ক্ষেত্রেই অনুঘটকের কাজ করে ক্যালসিয়াম। তাঁর সাবধানবাণী, বয়স হলেই হাড় মজবুত করার নামে যথেচ্ছ ক্যালসিয়াম ট্যাবলেট খাওয়ার প্রবণতা ক্ষতিকারক হতে পারে । বরং, ক্যালসিয়ামের উৎস হিসেবে বেছে নেওয়া উচিত দৈনন্দিন সুষম খাবারকেই।\nঅ্যালোপ্যাথিক ক্যানসার চিকিৎসায় কেমোথেরাপিতে যে সব ওষুধ ব্যবহৃত হয়, তার ৬০ শতাংশই হয় টিউবুলিনের ভাঙাগড়ার প্রক্রিয়াকে অথবা হিউম্যান ডিএনএ টোপোআইসোমারেজ ওয়ান বা টু-কে প্রভাবিত করে। জৈব কোষের আণবিক স্তরে যে প্রক্রিয়াগুলি চলে, তার ফলে ডিএনএ-র মধ্যে নানা রকম ‘গিঁট’ পড়ে যায়। ডিএনএ-গুলিকে গিঁটমুক্ত করার জন্য টোপোআইসোমারেজ দু’টি অপরিহার্য। টোপোআইসোমারেজ দু’টি ঠিকঠাক কাজ কাজ না করলে, ডিএনএ-র চেহারা অস্বাভাবিক হয়ে যায়, তখন কোষটি মৃত্যুমুখে পতিত হতে পারে। ক্যানসার জাতীয় কোষগুলির জন্য এটি মৃত্যু, কিন্তু রোগীর পক্ষে তা উপকারী। ছাত্রী ইন্দ্রাণী কর, সহ-গবেষক হেমন্ত মজুমদারের সঙ্গে লেখা একটি গবেষণাপত্রে রাজাগোপাল দেখিয়েছেন, পরীক্ষিত সাতটি গাছের নির্যাসই কমবেশি টোপোআইসোমারেজ ওয়ানকে বাধা দিলেও, যে পাঁচটি গাছই ইতিমধ্যে ক্যানসার সারায়, সেগুলি সর্বাধিক বাধা দেয়। টোপোআইসোমারেজ টু-কেও বাধা দেয়, তবে খানিকটা কম পরিমাণে।\nহরীতকী এবং আমলকি—ছবি:শাটারস্টক\nখয়ের, আমলকি, বহেড়া, হরীতকী, বিলিতি আমড়ার অ্যান্টি ক্যানসার বৈশিষ্ট্য প্রমাণিত ও খ্যাত। অন্য দিকে, অনন্তমূল আর কুলত্থকলাই অ্যান্টি অক্সিড্যান্ট হলেও, তাদের ক্যানসার সারানোর ক্ষমতা তেমন পরিষ্কার নয়। ২০১৬ সালে প্রকাশিত ইন্দ্রাণী কর ও রাজাগোপালের গবেষণাপত্র থেকে এই বিভাজন পরিষ্কার। কারণ ওখানে এই নির্যাসগুলির এমন একটা ক্ষমতার কথা প্রথম প্রমাণিত হয়েছিল যা অ্যালোপ্যাথিতে ব্যবহৃত কেমোথেরাপিতে দেখা যায়নি। ওখানে দেখানো হয়েছে, ওই নির্যাসগুলি এক রকম অনুঘটকের কাজ করে, যার ফলে জৈব কোষের অভ্যন্তরে যে ডি-অক্সিনিউক্লিওসাইড ও ডি-অক্সিনিউক্লিওটাইডগুলি আছে, সেগুলির পরিমাণ ধ্বংসের ফলে অনেকটাই কমে যায়, বিশেষ করে পিরিমিডিন শ্রেণির ‘সি’ ও ‘টি’। এই ধ্বংসটি প্রধানত হাইড্রক্সিল র‌্যাডিকালের বিক্রিয়ায় ঘটে থাকে, যা কোষের অভ্যন্তরীণ একটি চলমান বিক্রিয়া। যে ডি-অক্সিনিউক্লিওটাইডগুলি ধ্বংসপ্রাপ্ত হল, সেগুলি ব্যবহার করেই তো নতুন ডিএনএ-র নির্মাণ হত। কাজেই, নির্যাসগুলির প্রভাবে ডিএনএ-র নির্মাণ স্তিমিত হল। অন্য দিকে আবার দেখা যাচ্ছে, নির্যাসগুলি পূর্বে নির্মিত ডিএনএ-কে রক্ষা করে, হাইড্রক্সিল র‌্যাডিকালের প্রভাব থেকে। কাজেই যে কোষগুলি বিভাজন করছে না, তারা রক্ষা পায়।\nআমলকি, হরীতকী, বহেড়া, এই তিনটি ফল বহু দিন ধরেই প্রচলিত ত্রিফলা নামে। শারীরিক বহু সমস্যাতেই ত্রিফলার ব্যবহার বহু দিন ধরেই সুবিদিত। তবে খয়ের হিসেবে পানের দোকানে আমরা সরচরাচর যা পাই, সেটা তরলীকৃত। খাঁটি খয়ের দুর্মূল্য, কেজিপ্রতি ১৫০০ টাকার মতো।\nখয়ের ও বিলিতি আমড়া—ছবি:শাটারস্টক\nএই সব উপাদান দিয়ে তৈরি ওষুধ যে ক্যানসারে কার্যকরী, তার প্রমাণ পেয়েছেন রাজাগোপাল চট্টোপাধ্যায় নিজে। তাঁর মা ক্যানসার আক্রান্ত ছিলেন। রাজাগোপালের দাবি, তাঁর বন্ধুর তৈরি ওষুধে উপকৃত হয়েছিলেন তাঁর মা। কিন্তু নানা জটিলতায় এই ওষুধের কোনও পেটেন্ট নেওয়া হয়নি। তার প্রয়োগ সীমাবদ্ধ আছে গবেষকদের পরিচিত বৃত্তের মধ্যেই। আক্ষেপের গলায় রাজাগোপাল বলেন, ‘‘আমাদের দেশের গবেষকরা এই দেশীয় গাছগাছড়ার গুণাগুণকে গুরুত্ব দেন না। এই উপাদানগুলিকে নিয়ে গবেষণা আরও বিস্তৃত ও সমৃদ্ধ হোক। বিশেষত করোনা ভাইরাসের এই সঙ্কটসময়ে।’’\nফরাসি ভাষায় ‘নুভেল’ শব্দের অর্থ নতুন। ‘করোনা’ শব্দের অর্থ সূর্যের ছটা। অর্থাৎ, সূর্যের নতুন ছটা। অনুবীক্ষণের নীচে জীবাণুর রূপ দেখে এই নামকরণই করেছেন বিজ্ঞানীরা। কিন্তু বিশ্বব্যাপী এই আক্রমণকে কী ভাবে প্রতিরোধ করতে পারে ভারতীয় উদ্ভিদ? বায়োকেমিস্ট রাজাগোপাল চট্টোপাধ্যায়ের কথায়: ‘‘করোনাভাইরাসকে আটকাতে উল্লেখযোগ্য ভূমিকা নিতে পারে এই ভেষজগুলি। যে কোনও জীবাণু তার জিনগত বৈশিষ্ট্য বহন করে ডিএনএ অথবা আরএনএ রূপে। করোনা হল আরএনএ ভাইরাস। ফলে এর মিউটেশনের হার অত্যন্ত বেশি।’’\nসেক্ষেত্রে করোনার বিস্তার হ্রাসে রোধ করতে হবে এর আরএনএ সিন্থেথিস। এই কাজে এই উদ্ভিদগুলির ভেষজ উপাদান কার্যকর হবে বলেই রাজাগোপাল চট্টোপাধ্যায়ের ধারণা। কারণ ক্যানসারের ক্ষেত্রে যেমন ডিএনএ-র উপাদানগুলি ভেষজ নির্যাসগুলির প্রভাবে ধ্বংস হয়েছিল, করোনার ক্ষেত্রেও আরএনএ-র নির্মাণে যে উপাদানগুলি জরুরি, যেমন নিউক্লিওসাইড ও নিউক্লিওটাইডগুলি, ফেনটন বিক্রিয়ার প্রভাবে ধ্বংসপ্রাপ্ত হবে, এটা ধরে নিতে পারি। কারণ ডিএনএ এবং আরএনএ-র উপাদানগুলি রাসায়নিক দিক থেকে প্রায় সমতুল্য। কাজেই নির্যাসগুলির প্রভাবে আরএনএ তৈরি স্তিমিত হবে। তাঁর আশা, এই গবেষণায় বিজ্ঞানীরা আগ্রহী হলে আখেরে উপকৃত হবে বিশ্ববাসী। গবেষণাগার থেকে ওষুধ তৈরি এক দীর্ঘ পথ। তার আগে করোনাত্রাসের আবহে এই ভেষজ উপাদানগুলি বিশেষ উপকারী বলে তিনি মনে করেন। তাই প্রতিরোধ ক্ষমতা মজবুত করতে তাঁর পরামর্শ, নিয়মিত আমলকি, হরীতকী, বহেরা, খয়ের, বিলিতি আমড়া খাওয়ার। বিলিতি আমড়া মরসুমি ফল। খুব বেশি দিন ধরে পাওয়া যায় না। পরিবর্তে, খাওয়া যেতে পারে বেদানা বা ডালিম। কারণ অন্যান্য ভেষজগুলির মতো এতেও পলিফিনলিক অণুর প্রাচুর্য ও অ্যান্টি ক্যানসার গুণ পাওয়া গিয়েছে।\nআরও পড়ুন: ডায়াবিটিসে ভুগছেন? করোনা থেকে বাঁচতে কী করবেন?\nডিএনএ তৈরিতে ওই পাঁচটি ভেষজ বাধা দেয় জানার পরেও রাজাগোপাল কৌতূহলী হয়েছিলেন প্রোটিন তৈরির কাজে এগুলির কোনও প্রভাব আছে কি না, তা জানার জন্য। যেহেতু ভারতে এটি সঠিক ভাবে মাপার পারদর্শিতার অভাব, জাপানের এহিমে বিশ্ববিদ্যালয়ের অধ্যাপক ইয়েটা এনডোকে বহেড়া, আমলকি, খয়ের ও বিলিতি আমড়া থেকে প্রস্তুত নির্যাসগুলি পাঠিয়েছিলেন রাজাগোপালবাবু। জাপান থেকে পরীক্ষা করে, তাঁর ফলাফলও পাঠিয়ে দিয়েছেন এনডো। তাতে দেখা যাচ্ছে, বহেড়া ও খয়ের ২০০ মাইক্রোগ্রাম প্রতি মিলিলিটার থাকলে, প্রোটিন তৈরির হার সাধারণের তুলনায় ১৮% ও ২১% হয়ে গিয়েছে। যদিও হরীতকীর নির্যাস পরিমাণে অল্প থাকায় এনডোকে পাঠানো যায়নি, বহেড়ার যৌগগুলির সঙ্গে হরীতকীর বিশাল সাদৃশ্য থাকায় অনুমেয় যে, হরীতকীর ক্ষেত্রেও একই ফল মিলবে।\nআরও পড়ুন: করোনা সংক্রমণের সময় কোন কোন ফল বেশি খাবেন\nপ্রকৃতির কোনও উপাদানকেই অবহেলা করা উচিত নয়। বিশ্বাস করেন এই বিজ্ঞানী। কথায় কথায় হেসে বলেন, ‘‘আমি কিন্তু বায়োলজির কিছুই জানতাম না। প্রথমে ভালবাসার জায়গা ছিল কেমিস্ট্রি ও ফিজিক্স। ইউসিএলএ-তে পিএইচডি স্তরে পৌঁছে আমার আকর্ষণের কেন্দ্রবিন্দু হয় বায়োকেমিস্ট্রি। বলতে পারেন, এই বিষয়ের পুরোটাই আমি নিজেই নিজেকে শিখিয়েছি। সেল্ফ টট যাকে বলে! তবে ফেন্টন রিঅ্যাকশন নিয়ে আমার গবেষণার সূচনা অবশ্য হয়েছিল বার্কলেতে, পোস্ট-ডক্টরাল ফেলো হিসেবে।’’\n৬০তম দিন: আজকের যোগাভ্যাস\nমজাচ্ছলে করোনা-সতর্কতা, মিমে মাত সোশ্যাল মিডিয়া\nকরোনা আতঙ্কেও কাজে? কী ভাবে সুস্থ থাকবেন সাংবাদিকরা, জেনে নিন\nখুশকি থেকে চুল পড়া, নানা সমস্যার দাওয়াই রয়েছে এই ফলে!


৮২ বছর বয়সী ইউটিউবার, আয় শুনলে চমকে যাবেন! ৮২ বছর বয়সী ইউটিউবার, আয় শুনলে চমকে যাবেন! – NewsLive24\nOctober 24, 2021, 3:42 pm\n৮২ বছর বয়সী ইউটিউবার, আয় শুনলে চমকে যাবেন!\nইউটিউবার পুষ্পরানী সরকার\nনাম পুষ্পরানী সরকার, বয়স ৮২ বছর। তবে বয়সের কারণে হেরে যাওয়ার মানুষ নন তিনি। বয়সকে জয় করে নিজেকে পরিচিত করে তুলেছেন। ইউটিউবে যারা রান্না-বান্নার ভিডিও দেখেন তারা পুষ্পরানীকে এক নামেই চেনেন।বিশেষ করে যারা বাঙালি রান্না পছন্দ করেন, তাদের কাছে খুবই পরিচিত পুষ্পরানী। তার ইউটিউব চ্যানেল ‘ভিলফুড’ বেশ জনপ্রিয়। চ্যানেলটির ‘মাস্টার শেফ’\nপুষ্পরানী নিজেই।হিন্দুস্তান টাইমস বলছে, পুষ্প ভারতীয় হলেও তার রান্নার জনপ্রিয়তা গোটাবিশ্বে। এমনকী, ভারতের সঙ্গে নানা বিরোধে জড়িয়ে থাকা চীনের মানুষও ফলো করেন ‘ভিলফুড’ ইউটিউব চ্যানেল। মুখরোচক রান্নার রেসিপি দিয়ে পুষ্প বনে গেছেন ইউটিউব স্টার।২০১৭ সালে পুষ্পরানীর নাতি সুদীপ সরকার খোলেন এই ইউটিউব চ্যানেল। প্রথম যে ভিডিও পোস্ট করা হয়েছিল\nসেটি ছিল কুমড়া ফুলের বড়া। খড়ের ছাউনির রান্নাঘরে, শীল-নোড়ায় পেষা মশলা আর বাগানের সবজি, পুকুরের মাছ দিয়ে রান্না করেন পুষ্প। সাহায্য করেন তার ছেলের বউ। হারিয়ে যাওয়া নানা ধরনের রান্নার ভিডিও বানান পুষ্প।পুষ্পরানীর বাড়ি ভারতের বীরভূমের ইলামবাজার বনভিলায়। পোশাক নয়, শুধু রান্না দিয়েই মন জয় করে ফেলেছেন মানুষের। বর্তমানে তার চ্যানেলের ফলোয়ার\n১০ লাখ ৫৪ হাজার। ইউটিউব ২০২০ সালে তার চ্যানেলকে দিয়েছে ‘গোল্ড প্লে’ সম্মান। বছরে এই চ্যানেল থেকে আয় হচ্ছে আট থেকে ১০ লাখ রুপি। চীনে চ্যানেলটির ফলোয়ার ৪৬ হাজার। এ ছাড়া বাংলাদেশ, আফ্রিকা, তুরস্ক, যুক্তরাজ্য ও যুক্তরাষ্ট্রের মানুষ ফলো করেন পুষ্পরানীর চ্যানেল। পুটি থেকে শুরু ইলিশ, থানকুনি পাতা থেকে লাউ শাক, ডিম থেকে শুরু করে মাংস- সবই নানা কায়দায় রান্না করে দেখান ইউটিউবার পুষ্পরানী।


প্রকাশিত : ৭:২৫ অপরাহ্ণ, মে ১৫ ২০২২\nফেনী জেনারেল হাসপাতাল মর্গে ৬টি ড্রিপ ফ্রিজ সংযোজন করা হয়েছে। এতে করে অজ্ঞাত মরদেহ সংরক্ষণসহ অন্যান্য মরদেহ রক্ষণাবেক্ষণে হাসপাতালটির দীর্ঘদিনের সমস্যা লাঘব হবে। শনিবার বিকেলে গণপূর্ত বিভাগের মাধ্যমে ফেনী জেনারেল হাসপাতালে এ ফ্রিজ স্থাপন করা হয়।\n১৯৮২ সালে প্রতিষ্ঠিত এ হাসপাতালে স্থাপিত মর্গটি (লাশ ঘর) সবসময়ই অবহেলিত ছিলো। পরে বিষয়টি দৃষ্টিগোচরে এলে ফেনী-২ আসনের এমপি নিজাম উদ্দিন হাজারী লাশকাটা ঘরটি শীতাতপ নিয়ন্ত্রিত করার ব্যবস্থা করেন। বাংলাদেশ মেডিকেল অ্যাসোসিয়েশন ফেনীর সভাপতি ডা. সাহেদুল ইসলাম কাওসার মর্গে ব্যবহৃত আধুনিক যন্ত্রপাতির ব্যবস্থা করে দেন। কিন্তু দীর্ঘ ৪০ বছরেও এ মর্গে মরদেহ সংরক্ষণের কোনো ব্যবস্থা না থাকায় নানা সমস্যার সৃষ্টি হতো।\nজানা গেছে, ২৫০ শয্যা বিশিষ্ট ফেনী জেনারেল হাসপাতালটি ঢাকা-চট্টগ্রাম মহাসড়কের কাছে হওয়ায় এবং আশপাশের জেলার সঙ্গে যোগাযোগ ব্যবস্থা ভালো থাকায় প্রতিদিনই ফেনী হাসপাতালের মর্গে মরদেহ ময়নাতদন্ত করতে হয়। বিশেষ করে সড়ক দুর্ঘটনায় নিহত ব্যক্তিদের মরদেহ শনাক্ত হওয়ার জন্য মর্গে মরদেহ সংরক্ষণ করতে হয়। ফ্রিজার না থাকায় অনেক সময় মরদেহ নষ্ট হয়ে বিভিন্ন পোকা-মাকড়ের কবলে পড়ে।\nএছাড়াও আত্মহত্যা, পুকুরে ডুবে মারা যাওয়াসহ মামলা সংক্রান্ত সব মরদেহের ময়নাতদন্ত করতে হয়। এসব মরদেহ যেকোনো দিন বিকেলে নিয়ে এলে পরের দিন ময়নাতদন্তের কাজ করতে হয়। যথাযথভাবে মরদেহ সংরক্ষণ করতে না পারায় ময়নাতদন্তে নানান সমস্যার সৃষ্টি হতো।\nহাসপাতালের আবাসিক মেডিকেল অফিসার ডা. ইকবাল হোসেন ভূঞা জানান, মর্গে মরদেহ রাখার জন্য ফ্রিজার না থাকায় নানা রকমের সমস্যার সৃষ্টি হতো। শনিবার বিকেলে সরকারিভাবে ফেনী হাসপাতালের মর্গে ৬টি মরদেহ রাখার ফ্রিজার স্থাপন করা হয়েছে। এতে করে এ হাসপাতালে মরদেহ সংরক্ষণের সমস্যা লাঘব হবে।\nফেনী জেনারেল হাসপাতালটির তত্ত্বাবধায়ক ডা. আবুল খায়ের মিয়াজী জানান, ফেনী হাসপাতাল মর্গে ফ্রিজারে মরদেহ রাখার চাহিদা বহু বছর আগে থেকেই ছিলো। দীর্ঘ প্রচেষ্টার পর হাসপাতালটিতে মরদেহ রাখার ফ্রিজারের ব্যবস্থা হওয়ায় সবার প্রতি কৃতজ্ঞতা প্রকাশ করেন স্বাস্থ্য বিভাগের এ কর্মকর্তা।


Bollywood Actress Nora Fatehi dances on her upcoming hindi film song | gossip - News18 Bangla, Today's Latest Bengali News\nউঁকি দিচ্ছে শরীরী খাঁজ, নাচে কাঁপালেন বলি নায়িকা, ভিডিও ভাইরাল\nLast Updated: July 10, 2019, 6:30 PM IST\n#মুম্বই: বেশ কয়েকটা ছবি করেছেন তিনি৷ ছোট ছোট চরিত্রেই মন জয় করেছেন এই বিদেশিনী৷ বিগ বস থেকে ধীরে ধীরে জনপ্রিয় হতে শুরু করেছেন তিনি৷ মুক্তির অপেক্ষায় তার নতুন ছবি জবরিয়া দোস্ত৷ সেই নোরা ফতেহি সোশ্যাল মিডিয়ায় তুললেন ঝড়৷ নিজের ছবির গানে নাচলেন তিনি৷\nআরও পড়ুনএক পুরুষে না, বহু পুরুষের সঙ্গে জীবন কাটাতে চান জনপ্রিয় এই বলি নায়িকা\nব্যাকগ্রাউন্ডে চলল গান, তার সঙ্গেই নাচলেন তিনি৷ মডেল-অভিনেত্রী, নোরার এই ভিডিও এই মুহূর্তে ভাইরাল৷ সঙ্গে তিনি আরও একটি ভিডিও পোস্ট করেছেন৷ সাদা পোশাক পরে নোরা চুল দুলিয়ে দুলিয়ে করেছেন নানা অঙ্গভঙ্গি! এতেই মজা পেয়েছেন নেটিজেনরা৷ দেখুন সেই ভিডিও...\nI eat you ~ @norafatehi @norafatehi @norafatehi @norafatehi @norafatehi @norafatehi . #noragami #nora #norafatehi #foodporn #followforfollowback #handsome #work #workout #woodworking #food #foodporn #wonderful_places #takipçi #takipcikazan #like4like #instalike #like4follow #likeforfollow #likeforlikes #begeni #takipedenitakipederim #beğen #liketime #follow #follow4followback #followers #follo #india #love #loveit\nFirst published: July 10, 2019, 6:30 PM IST\n#Nora Fatehi#নোরা ফতেহি


0.55 মিমি পিভিসি Tarpaulin টাইগার প্রস্ফুটিত জাম্পিং ক্যাসল আউটডোর বিনোদন জন্য\nমডেল নম্বার: রাজা-ic207\nদুর্গ আকারের জন্য পিভিসি ব্যাগ: 100 * 75 * 75 সেমি; ব্লোয়ার আকারের জন্য কার্টন ব্যাগ: 50 * 50 * 45c\nপ্রতি মাসে 2500PCS\nহলুদ এবং সবুজ\n4 *4* 3.5 মিটার\nক্রমাগত ব্লোয়ার দ্বারা ফুলে উঠেছে\nবাণিজ্যিক ভাড়া বা বেসরকারী\nএক্সপ্রেসের মাধ্যমে, আকাশপথে বা সমুদ্রপথে\nটিটি, জলজ পালন, পশ্চিম, পেপ্যাল, মানিগ্রাম\nশক্তভাবে ডাবল সেলাই এবং শক্তিশালী করুন\nনাম: Inflatable জাম্পিং বাউন্সার\nউপাদান: 0.55 মিমি পিভিসি Tarpaulin, নীচে 0.55 মিমি পিভিসি Tarpauli হয়\nআকার:4*4* 3.5 মিটার\nআমাদের ব্র্যান্ড: রাজা Inflatable\nপণ্য রং: রং, 10colors উপলব্ধ অধিক অনুকূলিতকরণ করা যাবে\nমুদ্রণ: কম্পিউটার ডিজিটাল প্রিন্ট এনজিএস, সিল্ক মুদ্রণ\nStitchings: চতুর্ভুজ সেলাইয়ের দ্বিগুণ\nআনুষাঙ্গিক: ব্লোয়ার, মেরামতের খেলনা, ব্যাগ বহন করে\nপরিশোধের শর্ত: 50% আমানত, এবং চালান আগে 50% ভারসাম্য\nঅর্থ হস্তান্তর: টিটি, ওয়েস্টার্ন ইউনিয়ন, অর্থ গ্রাম, এল / সি, পেপ্যাল\nরীতিনীতি: বিনোদন পার্ক, দল, ব্যক্তিগত ব্যবহারের, ভাড়া, বিক্রয়\n1. আমাদের কোম্পানির বেলজিয়ামে গুদাম রয়েছে, এই বাউন্সার দুর্গগুলি ইতিমধ্যে বেলজিয়াম গুদামে ইতিমধ্যে রয়েছে। অর্ডার যদি7দিনের মধ্যে আপনার বাড়িতে বেলজিয়াম গুদাম সরাসরি inflatable পণ্য ডেলিভারি।\n2. আপনি সরাসরি আমাদের বেলজিয়াম এজেন্সি ব্যাংক অ্যাকাউন্টে অর্থ প্রদান করতে পারেন, অথবা আপনি আমাদের কোম্পানির অ্যাকাউন্টে অর্থ প্রদান করতে পারেন ঠিক আছে।\n3. মূল্য 1২00 ইউরোতে ফ্লোর বা বায়ু পাম্প সহ ইউরোপীয় ইউনিয়নের পরিবহন সহ আপনার ইউইউ পরিবহনে পরিবহন সহ ইউরো।\n4. গ্রাহককে আমাদের ভ্যাট নম্বর দিতে হবে যাতে আমরা এটি কর ছাড়াই বিক্রি করতে পারি (21%)। গ্রাহকের ভ্যাট নম্বর না থাকলে আমাদের 21% কর যোগ করতে হবে।\n5.EU দেশ: ফ্রান্স, জার্মানি, ইতালি, নেদারল্যান্ডস, বেলজিয়াম, লাক্সেমবার্গ, ব্রিটেন, ডেনমার্ক, আয়ারল্যান্ড, গ্রীস, পর্তুগাল, স্পেন, অস্ট্রিয়া, সুইডেন, ফিনল্যান্ড, মাল্টা, সাইপ্রাস, পোল্যান্ড, হাঙ্গেরি, চেক প্রজাতন্ত্র, স্লোভাকিয়া, স্লোভেনিয়া, এস্তোনিয়া, লাতভিয়া, লিথুয়ানিয়া, রোমানিয়া, বুলগেরিয়া।\n1. এই inflatable দুর্গ আকার 4x4 * 3.5 মিটার। এবং আকার এছাড়াও আপনার প্রয়োজন অনুযায়ী অনুকূলিতকরণ করা যাবে।\n2. স্লাইডের সাথে এই inflatable দুর্গটি পিভিসি tarpaulin 0.45 মিমি দ্বারা তৈরি করা হয় এবং বোতল হয় পিভিসি Tarpaulin 0.55 মিমি। এটা সীসাহীন, অগ্নি প্রতিরোধী, ওয়াটারপ্রুফ, U / V সুরক্ষিত।\n3. আমরা inflatable দুর্গ জন্য দেওয়া মালপত্র blower, মেরামতের খেলনা, স্টোরেজ ব্যাগ, আঠালো।\n1pcs 800W বায়ু পাম্প সিই (220V) বা উল (110V) 1100W সঙ্গে সজ্জিত\n4. আমাদের inflatable দুর্গ2বছর ওয়ারেন্টি আছে।\n5. আমাদের পেমেন্ট পদ্ধতিটি উত্পাদন শুরু করার জন্য 50% আমানত হিসাবে, এবং আপনার নিশ্চিত করা সামগ্রীগুলি পরে অর্থ প্রদান করা হয়। ওয়েস্টার্ন ইউনিয়ন, ব্যাংক স্থানান্তর, অর্থ গ্রাম, পেপ্যাল।\n6. OEM / ODM স্বাগত জানাই!\n7. গুয়াংঝুতে আমাদের কারখানা পরিদর্শন করার জন্য আন্তরিকভাবে স্বাগতম।\nএই কাসল ভারী না, ছোট, হালকা এবং প্রকট। সাধারণত আপনি এটি আপনার বাড়ির ভিতরে রাখতে পারেন, অবশ্যই আপনি এটি ভাড়া নিতে পারেন। এটি 8 *4মিটার খেলার জন্য5*4মিটার উপলব্ধ। একটি ভাল জীবন সঙ্গে এই দুর্গ, 5years থেকে 2years ব্যবহার করা যেতে পারে কোন সমস্যা।\nআমাদের সমস্ত ডিজাইন এবং পণ্য কঠোরভাবে নিরাপত্তা মান অনুযায়ী পরিদর্শন করা হয় যাতে খেলনাের সমস্ত অংশ বাচ্চাদের কোন ক্ষতি না করে তা নিশ্চিত করতে পারে। সমস্ত ধাতু অংশ মসৃণ এবং প্লাস্টিকের অংশ কোন বিষাক্ত, বিরোধী অতিবেগুনী সম্পত্তি, খাদ্য শ্রেণীর মান অনুযায়ী।\nআমরা বিশ্বাস করি যে গুণমান পণ্য আত্মা। আমরা দীর্ঘ সময় ব্যবহারের জন্য এমনকি কঠোর জলবায়ু অবস্থার পরে আমাদের পণ্য খুব ভাল অবস্থায় kee হবে নিশ্চিত। সমস্ত অংশ তাপমাত্রা -50 ° C ~ 50 ডিগ্রি সেলসিয়াসের মধ্যে উচ্চ স্থায়িত্ব রাখবে।\nএকই মানের এবং একই মান একই পণ্য, আমরা আপনাকে সর্বনিম্ন দাম অফার করবে। একই পরিমাণ টাকা দিয়ে, আপনি আরও অভিজ্ঞ ডিজাইন, দ্রুত ডেলিভারি, পেশাদার ইনস্টলেশন নির্দেশাবলী এবং আরও ভাল পরিষেবা উপভোগ করবেন।


West Bengal: শান্তি চাইছে বসিরহাট - unrest inn basirhat continues, people pray for peace | Eisamay\nunrest inn basirhat continues, people pray for peace\nশান্তি চাইছে বসিরহাট\nEiSamay.Com | Updated: 07 Jul 2017, 07:13:00 AM\nবুধবার বিকেলেও বড় কালীবাড়ি পাড়ায় একসঙ্গেই বসেছিলেন মেহমুদ্দিন মণ্ডল, সেলিম গাজি, শম্ভুনাথ দে-রা৷ উদ্যোক্তা বসিরহাট পুরসভার কংগ্রেস কাউন্সিলর বাবু গাজি৷\nবুধবার বিকেলেও বড় কালীবাড়ি পাড়ায় একসঙ্গেই বসেছিলেন মেহমুদ্দিন মণ্ডল, সেলিম গাজি, শম্ভুনাথ দে-রা৷ উদ্যোক্তা বসিরহাট পুরসভার কংগ্রেস কাউন্সিলর বাবু গাজি৷ সেই বৈঠকেই সিদ্ধান্ত হয়েছিল, এলাকায় নতুন করে অশান্তি এড়াতে উদ্যোগী হবে দুই সম্প্রদায়ই৷ বৃহস্পতিবার এলাকায় শান্তি মিছিলও হবে৷ কিন্তু বুধবার রাতেই কয়েকটি এলাকায় নতুন করে অশান্তির খবর আসায় ভেস্তে যায় সেই উদ্যোগ৷\nএ দিন সকালে ত্রিমোহনী, কালীবাড়ি পাড়া এলাকাগুলিতে বিক্ষিন্ত ভাবে একটি-দু’টি করে দোকানপাট খুলতে শুরু করলেও দুপুরের পর থেকে ফের অশান্ত হতে শুরু করে বসিরহাটের কিছু এলাকা৷ গত কয়েকদিনের অশান্তির জেরে ব্যাহত স্বাভাবিক জীবনযাপন, যা নিয়ে ব্যাপক ক্ষোভ তৈরি হয়েছে৷ বিশেষত, স্থানীয় প্রশাসন এবং শাসকদলের স্থানীয় নেতাদের ভূমিকায় এলাকায় যথেষ্ট ক্ষোভ৷ যদিও সব পক্ষই এখন চাইছে, দ্রুত শান্তি ফিরুক৷ বসিরহাট পুরসভার কর্মী ইন্দ্রজিত্ অধিকারী৷ গত কয়েকদিনের ঘটনায় কাজে যেতে পারেননি ইন্দ্রজিত্৷ ত্রিমোহনীতে তাঁর বিধবা মা উমা অধিকারীর ছিল একটি চায়ের দোকান৷ গোলমালে ভেঙে গিয়েছে তাঁর দোকানও৷ গত চারদিন বাড়ির বাইরে বেরোতে পারেননি শম্ভুনাথ দে-র পরিবারের কেউই৷ ত্রিমোহনীতে বন্ধ দোকানগুলির সামনে বসে গল্প করছিলেন মেহবুদ্দিন গাজি, সেলিম গাজিরা৷ মেহবুদ্দিন গাজি জানান, গত রাতেও জোড়া পেট্রোল পাম্পের কাছে তপার চরে হামলা হয়েছে৷ বোমায় ক্ষতি হয়েছে এলাকার কয়েকটি বাড়ি৷ তাঁদের সকলের বক্তব্য, ‘এই ভাবে কাজকর্ম বাদ দিয়ে কি বাড়িতে বসে থাকা যায়? দোকানপাটেও তো যেতে হয়৷ সময় মতো প্রশাসন ব্যবস্থা নিলে এমন হত না৷’ তাঁদের সাফ কথা, বসিরহাটের সাংসদ, বিধায়ক, পুরসভার চেয়ারম্যান কেউই চারদিনে একবার আসতে পারলেন না? এঁরা অনেকেই শাসকদলেরই কর্মী-সমর্থক৷ এ দিন বিধায়ক দীপেন্দু বিশ্বাস এলাকায় গেলে তাঁকে ঘিরেও বিক্ষোভ দেখান স্থানীয় মানুষেরা৷ বেলা গড়ানোর পরে ১০ নম্বর ওয়ার্ডের পরিস্থিতিও ঘোলাটে হতে শুরু করে৷ দেবাশিস ঘোষ, আজিজুল ইসলাম, আবু হোসেন গাজি, প্রীতম মৃধাদেরও বক্তব্য, ‘আমাদের স্বাভাবিক জীবন ফেরাতে কী ব্যবস্থা নিচ্ছে সরকার ? এমন আতঙ্কের পরিবেশে আর কতদিন থাকতে হবে আমাদের? গত কয়েকদিনে যে এলাকাগুলিতে গোলমাল রয়েছে, সেখানে পুলিশ এবং বিএসএফ মোতায়েন থাকলেও গোটা এলাকায় নজরদারি খুবই কম৷ কোনও এলাকায় দু-তিনজন লাঠিধারী পুলিশ বসে রয়েছেন বটে , তবে তাঁদের চোখেমুখেই ফুটে উঠেছে অসহায়তার অভিব্যক্তি৷\nস্থানীয় বাসিন্দা শম্ভুনাথ দে-র ছেলে জানান, ‘এ বার ঈদে অন্তত দশ বাড়ি থেকে সিমুই, মিষ্টি পাঠিয়েছিলেন আমাদের মুসলমান প্রতিবেশীরা৷ এই এলাকার কোনও হিন্দু বাড়ির বিয়ে, অন্নপ্রাশনেও নিমন্ত্রণ থাকে মুসলিমদের৷ এমন পরিস্থিতি তো কখনও হয়নি৷’ এ বারের ঘটনায় তাই হকচকিয়ে গিয়েছেন সকলেই৷ কাঠ ব্যবসায়ী নিতাই কুণ্ডুর বাড়ি, কাঠের গোলা ভাঙচুর হয়েছে গত কয়েকদিনে৷ তাঁরও বক্তব্য, কিছু দুষ্কৃতীকে দিয়েই এ কাজ করানো হয়েছে৷ স্থানীয় ব্যবসায়ীদের অনেকেই বলছেন, ক্ষোভের কারণে দোকান ভাঙচুর হলে বুঝতাম৷ দোকান জ্বালিয়ে দিলেও না-হয় একটা কথা ছিল৷ কিন্ত্ত, দোকান থেকে জিনিসপত্র নিয়ে যাওয়া তো দুষ্কৃতীদেরই কাজ৷ মহম্মদ ইমাম হাসান, মেহবুদ্দিন মণ্ডলেরও বক্তব্য, প্রশাসন আগে নজর দিলে এই ক্ষতিটা এড়ানো যেত৷\nশম্ভুনাথ দে, ইন্দ্রজিত্ অধিকারী, বাবু গাজি বা মহম্মদ ইমাম হোসেনদের বক্তব্য, কয়েকদিনে দুই সম্প্রদায়েরই যাঁরা আক্রান্ত হয়েছেন, যাঁদের সম্পত্তির ক্ষতি হয়েছে, তাঁদের ক্ষোভ অনেক বেশি৷ স্থানীয় স্তরে শান্তি প্রতিষ্ঠার উদ্যোগ প্রশাসনের তরফে নেওয়া হলে তবেই তা বেশি ফলপ্রসূ হতে পারে৷ তবে বসে নেই বসিরহাট৷ শান্তি প্রতিষ্ঠার চেষ্টা এখনও জারি৷\nঅক্ষরেখা-ঘূর্ণাবর্তের দৌলতে বৃষ্টি চলবেপরের খবর\nWest Bengal unrest Real News KolkataLovES Bashirhat\nWeb Title : unrest inn basirhat continues, people pray for peace


'যথেষ্ট হয়েছে' : সু চিকে মালয়েশিয়ার প্রধানমন্ত্রী\nডেইলি সিলেট ডট কম :: প্রকাশিত হয়েছে : ডিসেম্বর ৪, ২০১৬ | ৭:৩২ অপরাহ্ন\nসংবাদটি ১১২৯৬ বার পঠিত\nমিয়ানমারের রাষ্ট্রীয় উপদেষ্টা অং সান সু চি ও তার সরকারের তীব্র সমালোচনা করেছেন মালয়েশিয়ার প্রধানমন্ত্রী নাজিব রাজাক। রোববার দেশটির রাজধানী কুয়ালালামপুরে রোহিঙ্গা মুসলিমদের প্রতি সংহতি সমাবেশে অংশ নিয়ে সু চির কঠোর সমালোচনা করেন তিনি।\nএ সময় নাজিব রাজাক বলেন, ‘আমরা সু চিকে বলতে চাই যথেষ্ট হয়েছে। রাখাইন প্রদেশে সংখ্যালঘু মুসলিম রোহিঙ্গাদের বিরুদ্ধে দেশটির সেনাবাহিনীর বর্বর নির্যাতনের বিরুদ্ধে কুয়ালালামপুরে হাজার হাজার মানুষ প্রতিবাদ ও সংহতি সমাবেশ করেছে। সমাবেশে অংশ নিয়ে নাজিব রাজাক এ মন্তব্য করেন।\nঅন্য রাষ্ট্রে হস্তক্ষেপে আসিয়ানের নীতির কথা উল্লেখ করে নাজিব রাজাক বলেন, অভ্যন্তরীন ইস্যুতে অন্য রাষ্ট্রের হস্তক্ষেপের বিষয়ে সতর্ক করে মিয়ানমার সরকার যে বিবৃতি দিয়েছে তিনি তা পরোয়া করেন না।\n‘তারা কি চায় আমি চোখ বন্ধ রাখি? তারা কি অামাকে নীরব হতে বলে?- প্রশ্ন করেন নাজিব রাজাক। আসিয়ানের মূলনীতিতে বলা আছে, প্রত্যেক দেশকে মানবাধিবার সমুন্নত রাখতে হবে। তারা কি অন্ধ? নিজের সুবিধা অনুযায়ী কোনো বিষয়ের ব্যাখ্যা করবেন না।\nমালয়েশিয়ার এই প্রধানমন্ত্রী বলেন, তিনি পররাষ্ট্রমন্ত্রী আনিফাহ আমানকে নাইপিদোতে পাঠিয়েছিলেন সু চির সঙ্গে সাক্ষাতের জন্য। মন্ত্রীকে বলা হয়েছে, তিনি (সু চি) দ্বিপাক্ষিক বিষয়ে কথা বলতে আগ্রহী; কিন্তু রোহিঙ্গা ইস্যুতে নয়। শান্তিতে নোবেল পুরস্কারের অর্থ কী? হাজার হাজার জনতার মাঝে প্রশ্ন করেন নাজিব।\nরোহিঙ্গাদের প্রতি সংহতি জানাতে সমাবেশ আয়োজনে ইন্দোনেশিয়াকে আহ্বান জানাতে যাচ্ছেন বলে জানিয়েছেন তিনি। মালয়েশিয়ায় ৫৬ হাজার রোহিঙ্গা শরণার্থী আশ্রয় নিয়েছে বলে জাতিসংঘের শরণার্থী বিষয়ক সংস্থা ইউএনএইচসিআর জানিয়েছে।


দেশের প্রতি শতাংশ জমিতে ১ মণ ধান উৎপাদিত হচ্ছে -কৃষিমন্ত্রী - Agrinews24\nHome / ফসল / দেশের প্রতি শতাংশ জমিতে ১ মণ ধান উৎপাদিত হচ্ছে -কৃষিমন্ত্রী\nনিজস্ব প্রতিবেদক: দেশের প্রতি শতাংশ জমিতে ১ মণ ধান উৎপাদিত হচ্ছে বলে দাবী করেছেন আওয়ামী লীগের প্রেসিডিয়াম সদস্য ড. মো: আব্দুর রাজ্জাক, এমপি। তিনি বলেন, বর্তমান সরকারের আমলে কৃষি উৎপাদনে বিস্ময়কর সাফল্য এসেছে। প্রতি শতাংশ জমিতে এখন ১ মণ ধান উৎপাদিত হচ্ছে। কিন্তু কৃষির উৎপাদন যেভাবে বেড়েছে, সেভাবে প্রক্রিয়াজাত ও ভ্যালু অ্যাড করে কৃষির শিল্পায়ন না করতে পারলে কৃষিভিত্তিক অর্থনীতির রূপান্তর ঘটবে না। কৃষি প্রক্রিয়াজাত ও ভ্যালু অ্যাড করে স্থানীয় ও আন্তর্জাতিক পর্যায়ে কৃষিপণ্যের বাজার বিস্তৃত করতে হবে। সেজন্য, কৃষিকে শিল্পায়নের সাথে আরও সম্পর্ক বাড়াতে হবে।\nকৃষিমন্ত্রী আরো বলেন, জামায়াত, ধর্মান্ধ, জঙ্গি ও সন্ত্রাসীদের সাথে সম্পর্ক রেখে বিএনপি কোনদিনই আর এদেশের মানুষের কাছে গ্রহণযোগ্যতা পাবে না। বিএনপি দেশের একটি বড় রাজনৈতিক দল যারা সামরিক শাসন, স্বৈরাচারী কায়দায় ও গণতন্ত্রের লেবাস পড়ে দীর্ঘদিন ক্ষমতায় ছিলো। বিএনপি যদি মুক্তিযুদ্ধের চেতনা ও আদর্শ ধারণ করে ও গণতান্ত্রিক চেতনার ভিত্তিতে গড়ে ওঠে-তাহলে একটি ভাল বিরোধী দল হিসেবে গড়ে ওঠবে। আমরা দেশে মুক্তিযুদ্ধের আদর্শ ও গণতান্ত্রিক চেতনার ধারক একটি বিরোধীদল চাই।\nসেমিনারে সভাপতিত্ব করেন পরিকল্পনা মন্ত্রী এম এ মান্নান এমপি। বিশেষ অতিথি হিসেবে বক্তব্য রাখেন মৎস্য ও প্রাণিসম্পদ মন্ত্রী শম রেজাউল করিম ও পরিকল্পনা প্রতিমন্ত্রী ড. শামসুল আলম। প্যানেল আলোচক হিসেবে পল্লীকর্ম সহায়ক ফাউন্ডেশনের চেয়ারম্যান ড. কাজী খলীকুজ্জামান আহমদ, শেরে বাংলা কৃষি বিশ্ববিদ্যালয়ের উপাচার্য অধ্যাপক শহীদুর রশীদ ভূইয়া ও বাংলাদেশ উন্নয়ন গবেষণা প্রতিষ্ঠানের মহাপরিচালক ড. বিনায়ক সেন বক্তব্য রাখেন। স্বাগত বক্তব্য রাখেন পরিকল্পনা বিভাগের সচিব মোহাম্মদ জয়নুল বারী। মূল প্রবন্ধ উপস্থাপন করেন সাধারণ অর্থনীতি বিভাগের প্রধান মো: মফিদুল ইসলাম।\nPrevious: পুঁজিবাজারে আসবে সলিড ফিডস্\nNext: শুদ্ধাচার পুরস্কার পেলেন বাকেরগঞ্জের উপজেলা কৃষি অফিসার


‘সমরেশ বসু সাহিত্য পুরস্কার-২০২০’ পেলেন উদয় হাকিম – লাইটনিউজবিডি\nসেপ্টেম্বর ১৯, ২০২১ইং, ৪:৫৪ পূর্বাহ্ণ\n‘সমরেশ বসু সাহিত্য পুরস্কার-২০২০’ পেলেন উদয় হাকিম\nপ্রকাশ: মার্চ ২০, ২০২০, ৫:১০ পূর্বাহ্ণ\nওয়ালটন গ্রুপের নির্বাহী পরিচালক ও অনলাইন নিউজ পোর্টাল রাইজিংবিডি ডটকমের উপদেষ্টা সম্পাদক উদয় হাকিম ‘সমরেশ বসু সাহিত্য পুরস্কার-২০২০’ পেয়েছেন।\nশুক্রবার (৮ মার্চ) সন্ধ্যায় জাতীয় প্রেসক্লাবে আয়োজিত এক অনুষ্ঠানে পুরস্কার তুলে দেওয়া হয় এই লেখকের হাতে। বিশাল বাংলা প্রকাশনী এই পুরস্কার দেয়।\nভ্রমণকাহিনি ‘রহস্যময় আদম পাহাড়’ বইটির জন্য উদয় হাকিমের হাতে এই পুরস্কার তুলে দেন নাট্যব্যক্তিত্ব সৈয়দ হাসান ইমাম, সৈয়দ মার্গুব মোর্শেদ ও ড. অরূপ রতন চৌধুরী।\nপুরস্কার পাওয়ার পর উদয় হাকিম বলেন, ‘পুরস্কার সব সময় সম্মানের। লেখক হিসেবে আমার দায়িত্ববোধ আরও বেড়ে গেলো। ভ্রমণ সাহিত‌্য আমার প্রিয় বিষয়। ভ্রমণ সাহিত‌্যই আমার আগামী দিনের লেখার প্রধান উপজীব‌্য।’\nউদয় হাকিম ছাড়া আরও ২১ জন পেয়েছেন ‘সমরেশ বসু সাহিত্য পুরস্কার-২০২০’। পুরস্কারজয়ীরা হলেন- সৈয়দ হাসান ইমাম, সেলিনা হোসেন, সুজাতা আজিম, মোহিত কামাল, আসিফ নজরুল, আহসান কবীর, নূরে আলম সিদ্দিকী, মাহবুবা চৌধুরী, রাসেল আশিকী, ড. অরূপ রতন চৌধুরী, শানারেই দেবী শানু, পিয়াস মজিদ, মাহবুবা লাকী, মোহাম্মদ ইকবাল, ফারহানা ইয়াসমিন, সেলি জামান খান, মমতা নুর, শিখা চৌধুরী, জেসমিন চৌধুরী ও ওয়াসিম হক।\nঅনুষ্ঠান পরিচালনা করেন চিত্রপরিচালক ও লেখক শহীদুল হক খান। সৈয়দ মার্গুব মোর্শেদের সভাপতিত্বে অনুষ্ঠানে বক্তব‌্য দেন নাট্যব্যক্তিত্ব সৈয়দ হাসান ইমাম, নির্বাচন কমিশনার মাহবুব তালুকদার, রাহাত খান, সুজাতা, ড. অরূপ রতন চৌধুরী, এস এম মহসীন, শেখ সাদী খান প্রমুখ।\nএরপর ২০১০ সালে তিনি দেশের ইলেকট্রনিক্স জায়ান্ট ওয়ালটনে যোগ দেন। বর্তমানে তিনি ওয়ালটনের ক্রিয়েটিভ অ্যান্ড পাবলিকেশন বিভাগের নির্বাহী পরিচালক হিসেবে দায়িত্ব পালন করছেন। পাশাপাশি অনলাইন নিউজ পোর্টাল রাইজিংবিডি ডটকমের উপদেষ্টা সম্পাদক হিসেবেও কাজ করছেন।\nছোটবেলা থেকেই উদয় হাকিম লেখালেখি করছেন। খ‌্যাতিমান এই লেখকের প্রকাশিত বইয়ের সংখ‌্যা সাত। এছাড়া, প্রবন্ধ-নিবন্ধ ও ভ্রমণকাহিনি বিভিন্ন জাতীয় পত্রপত্রিকায় প্রকাশিত হয়েছে। জীবনমুখী বাংলা গানের শ্রেষ্ঠ শিল্পী নচিকেতা সম্প্রতি তার লেখা গান নিয়ে অ‌্যালবাম করেছেন।


বিএনপি নানা শঙ্কায়\nআতঙ্ক সৃষ্টির জন্য একে অপরকে দায়ী করছে দু’দল * প্রচার শেষ মধ্যরাতে * সাধারণ ভোটাররা চাপ অনুভব করছে -নাগরিক সমাজ\nকাজী জেবেল ও মোস্তফা কামাল আহমেদ, খুলনা থেকে ১৩ মে ২০১৮, ০০:০০ | প্রিন্ট সংস্করণ\nমাত্র একদিন পরই মঙ্গলবার খুলনা সিটি কর্পোরেশন নির্বাচনে ভোট গ্রহণ অনুষ্ঠিত হবে। আইন অনুযায়ী আজ রোববার মধ্যরাতে শেষ হবে প্রার্থীর প্রচার কার্যক্রম। আজ সকালে নির্বাচনী মাঠে নামার কথা পুলিশ, র‌্যাব ও বিজিবির মোবাইল ও স্ট্রাইকিং ফোর্স।\nএকই সময়ে নির্বাচনী এলাকায় নামছে ১০ জন জুডিশিয়াল ও ৬০ জন নির্বাহী ম্যাজিস্ট্রেটের নেতৃত্বে একাধিক মোবাইল কোর্ট। যারা আচরণ বিধিমালা ও আইন লংঘন করবে, তাদের তাৎক্ষণিকভাবে সাজা নিশ্চিত করার কথা এসব মোবাইল কোর্টের।\nখুলনা সিটি কর্পোরেশন নির্বাচন নিয়ে এমন কঠোর নিরাপত্তা ব্যবস্থা গড়ে তোলার পরিকল্পনা করা হলেও ভোটারদের মধ্যে তেমন একটা চাঞ্চল্য দেখা যাচ্ছে না। বিশেষ করে বস্তিবাসী, শ্রমিকসহ নিু আয়ের মানুষ এবং সংখ্যালঘুদের মধ্যে এক ধরনের চাপা আতঙ্ক বিরাজ করছে। তাদের আশঙ্কা ভোটের আগের রাতে নিম্ন আয়ের মানুষের ভোট কেনাবেচার ঘটনা ঘটতে পারে। আর গ্রেফতার আতঙ্কে রয়েছেন বিএনপির মেয়র প্রার্থীসহ নেতাকর্মীরা। বিশেষ করে দলটির নির্বাচনী এজেন্টরা বেশি আতঙ্কগ্রস্ত। দলটির নেতাকর্মীদের রাতে নিজ বাড়িতে না ঘুমাতে নির্দেশনা দিয়েছেন বিএনপির নেতারা। অপরদিকে ক্ষমতাসীন আওয়ামী লীগের নেতাকর্মীদের ভোট ঘিরে উৎসবের আমেজ বিরাজ করছে। ভোটে মেয়র ও কাউন্সিলর পদে তাদের কাক্সিক্ষত জয় আসবে- এমন আশাবাদের খবরও প্রচার করছেন দলটির অনেক নেতা। সংশ্লিষ্ট সবার সঙ্গে আলাপ করে জানা গেছে এসব তথ্য।\nতবে সুষ্ঠুভাবে ভোট গ্রহণের বিষয়ে আশ্বস্ত করেছেন খুলনা সিটি কর্পোরেশন নির্বাচনের রিটার্নিং কর্মকর্তা মো. ইউনুচ আলী। শনিবার তিনি যুগান্তরকে বলেন, সুষ্ঠুভাবে ভোট গ্রহণ ও ফল প্রকাশে সব ধরনের পদক্ষেপ নেয়া হয়েছে। ভোটাররা তাদের পছন্দের প্রার্থীকে ভোট দিয়ে নির্বিঘ্নে বাড়ি ফিরতে প্রয়োজনীয় সব ধরনের নিরাপত্তা ব্যবস্থা নিশ্চিত করা হবে। এক প্রশ্নের জবাবে তিনি বলেন, কেউ আইন ও বিধিমালা লংঘনের চেষ্টা করলে তাৎক্ষণিক ব্যবস্থা নিতে আইনশৃঙ্খলা বাহিনীকে নির্দেশনা দেয়া হয়েছে।\nপ্রায় একই ধরনের কথা জানিয়েছেন খুলনা মেট্রোপলিটন পুলিশের অতিরিক্ত উপপুলিশ কমিশনার সোনালী সেন। তিনি যুগান্তরকে বলেন, সিটি কর্পোরেশনে শান্তিপূর্ণ পরিবেশ বিরাজ করছে। শহরে প্রবেশের ৮টি পয়েন্টে চেকপোস্ট বসানো হয়েছে। ভোটের অনুকূল পরিস্থিতি বিরাজ করছে।\nতবে খুলনার নাগরিক সমাজ ও বিভিন্ন পেশার মানুষের সঙ্গে আলাপ করে জানা গেছে, ভোট গ্রহণের সময় যতই এগিয়ে আসছে, সাধারণ ভোটারদের মধ্যে ততই বাড়ছে চাপা আতঙ্ক। এর কারণ হিসেবে তারা বলছেন, ১১টি ওয়ার্ডে আওয়ামী লীগের ও ছয়টি ওয়ার্ডে বিএনপির বিদ্রোহী প্রার্থী রয়েছে।\nদুই দলের প্রার্থী ও বিদ্রোহী প্রার্থীরা মুখোমুখি অবস্থানে ভোটে সহিংসতার পরিবেশ তৈরি করছে। এছাড়া ক্ষমতাসীন আওয়ামী লীগের অতি উৎসাহী কিছু নেতাকর্মী পাড়ামহল্লায় সাধারণ মানুষের মধ্যে আতঙ্ক ছড়ানোর চেষ্টা করছেন। তারা নানাভাবে ভোটারদের বলছেন, ক্ষমতাসীন আওয়ামী লীগের মেয়র প্রার্থীকে জয়ী করতে সব চেষ্টা চালাবেন। তবে ভোটারদের মধ্যে এ আতঙ্ক সৃষ্টির জন্য আওয়ামী লীগ ও বিএনপি একে অপরকে দোষারোপ করেছে।\nএ বিষয়ে খুলনা জেলার সুশাসনের জন্য নাগরিকের (সুজন) সম্পাদক মো. কুদরত-ই-খুদা যুগান্তরকে বলেন, সাধারণ ভোটাররা চাপ অনুভব করছে, তারা আতঙ্কিত ও ক্ষুব্ধ। পছন্দের প্রার্থীকে ভোট দিতে পারবেন কিনা- তা নিয়ে আশঙ্কায় রয়েছেন। এর কারণ ব্যাখ্যা করে তিনি বলেন, আ’লীগ ও বিএনপির মেয়র প্রার্থী দু’জন প্রায় সমানে সমান। দু’জনের কেউই মেয়র প্রার্থী হতে চাননি। দুটি দল তাদের মনোনয়ন দিয়েছে। এখন নির্বাচন দুই প্রার্থীর মধ্যে নয়, আ’লীগ ও বিএনপির প্রতিযোগিতা হচ্ছে। এ কারণে দুই দলের মধ্যে উত্তেজনা বিরাজ করছে; যা সুষ্ঠু নির্বাচনের পরিবেশের সহায়ক নয়। দু’দলের নেতাদের বক্তব্যে সাধারণ ভোটারদের ওপর জোর খাটানোর ইঙ্গিত স্পষ্ট হচ্ছে।\nখুলনার বিভিন্ন এলাকার বাসিন্দাদের সঙ্গে কথা বলেও এমনই তথ্য পাওয়া গেছে। সরকারি আযম খান কমার্স কলেজের ব্যবস্থাপনা তৃতীয় বর্ষের ছাত্রী পপি সাহা বলেন, আমি নতুন ভোটার। এবারই প্রথম ভোট দিতে যাওয়ার আশা আছে। দু’একদিন ধরে নির্বাচনের যে পরিস্থিতি তা আতঙ্কিত করছে। বিশেষ করে নারীরা আতঙ্কে রয়েছেন। এমন পরিস্থিতি হলে নারীরা ভোট কেন্দ্রে যাবেন না। তিনি বলেন, মধ্যবিত্ত পরিবারকে চাপ দেয়া হয়, কিন্তু বস্তিসহ নিুবিত্তের ভোট কেনার চেষ্টার কথা শুনছি। একটি গ্রুপ অব কোম্পানির কর্মকর্তা হাজী মহসিন রোডের বাসিন্দা মাহমুদুল হাসান বলেন, নির্বাচনে গুমট পরিবেশ বিরাজ করছে। ভোটাররা আতঙ্কিত কিন্তু মুখ খুলতে ভয় পাচ্ছে। এর কারণ ব্যাখ্যা করে তিনি বলেন, দুই প্রার্থী সমানে সমান। তাদের নেতাকর্মীরা মাঠে সরব। কারও পক্ষে বা বিপক্ষে কথা বললে শত্রু হতে হয়। পাশাপাশি পুলিশ নানাভাবে হয়রানি করছে। এ কারণে ভোটের প্রকৃত চিত্র দেয়া কঠিন।\nএ বিষয়ে আওয়ামী লীগের মেয়র প্রার্থীর প্রধান সমন্বয়কারী এসএম কামাল যুগান্তরকে বলেন, মানুষের মধ্যে আতঙ্ক সৃষ্টির জন্য বিএনপি ও তাদের মেয়র প্রার্থী দায়ী। তারা বক্তব্যে নির্বাচন সুষ্ঠু হবে না, কারচুপি হবে, জঙ্গি ইত্যাদি বক্তব্য দিয়ে মানুষের মধ্যে আতঙ্ক সৃষ্টি করেছেন। অপরদিকে বিএনপির মেয়র প্রার্থী নজরুল ইসলাম মঞ্জু বলেন, আওয়ামী লীগের নেতাকর্মীরা বিশাল বহর নিয়ে মাঠ দাবড়িয়ে বেড়াচ্ছে। ভোটারদের নানাভাবে ভয়ভীতি দেখাচ্ছে। অপরদিকে পুলিশ বিএনপি নেতাকর্মী ও সাধারণ মানুষকে হয়রানি করছে। মামলা ছাড়াও গ্রেফতার করছে। এসব কারণে মানুষের মধ্যে আতঙ্ক বিরাজ করছে।\nতবে আইনশৃঙ্খলা বাহিনী ও অন্যান্য সূত্রে জানা গেছে, খালিশপুর শ্রমিক অধ্যুষিত এলাকা। দৌলতপুরেও শ্রমিকদের আধিপত্য রয়েছে। এ দুটি এলাকায় প্রায় দু’লাখ ভোটার রয়েছে। অপরদিকে খুলনা সদর ও সোনাডাঙ্গা এলাকায় আড়াই লাখের বেশি ভোটার রয়েছে। শ্রমিক এলাকা ও এক হাজার ১৯টি বস্তি এলাকা বেশি ঝুঁকিপূর্ণ। ওই সূত্র জানায়, ৭, ১৬, ১২, ২৫, ২৬, ২৮, ২৯, ৩০ ও ৩১ নম্বর ওয়ার্ডে কাউন্সিলর প্রার্থী ও তাদের সমর্থকরা একে অপরকে ভয়ভীতি দেখানোর ঘটনা ঘটেছে। প্রার্থীদের পক্ষ থেকেও বিভিন্ন ধরনের অভিযোগ রিটার্নিং কর্মকর্তা ও আইনশৃঙ্খলা বাহিনীকে করা হচ্ছে। এমনকি আওয়ামী লীগের প্রার্থী তালুকদার আবদুল খালেক বৃহস্পতিবার এক অভিযোগে নির্বাচন বানচাল করার মতো গুরুতর অভিযোগ করেছেন। অপরদিকে বিএনপির মেয়র প্রার্থীর পক্ষ থেকে গত কয়েকদিনে বিভিন্ন স্থানে হামলা ও ভয়ভীতি দেখানোর অভিযোগ করা হয়েছে।\nউৎসবে আওয়ামী লীগ : সিটি কর্পোরেশন নির্বাচনের পরিস্থিতি নিজেদের অনুকূলে রয়েছে বলে মনে করছেন আওয়ামী লীগের স্থানীয় নেতারা। তাদের মতে, খুলনার মানুষ এখন উন্নয়ন চায়। এ কারণে তারা তালুকদার আবদুল খালেককে ভোট দেবেন। আওয়ামী লীগের মেয়র প্রার্থী বাগেরহাট-২ আসনের (রামপাল-মংলা) এমপি পদ থেকে পদত্যাগ করে প্রার্থী হওয়ায় তার ওপর মানুষের সহানুভূতি বেড়েছে। এছাড়া গত নির্বাচনের চেয়ে এবার তাদের অভ্যন্তরীণ দলীয় কোন্দল অনেক কম। বিশেষ করে বাগেরহাট ও কুষ্টিয়ার দু’জন প্রভাবশালী এমপি এ নির্বাচনের নেপথ্যে অলিখিতভাবে মূল সমন্বয়কের ভূমিকা পালন করছেন। তারা খুলনা সিটি কর্পোরেশনের আশপাশ এলাকায় অবস্থান করছেন। এছাড়া প্রশাসনের পক্ষ থেকেও তারা সব ধরনের সহযোগিতা পাচ্ছেন। রিটার্নিং কর্মকর্তা কিছু ক্ষেত্রে তাদের দাবি উপেক্ষা করলেও পরে তা সমাধান করা হয়েছে। দলসূত্রে আরও জানা গেছে, সিটি কর্পোরেশনের ২৮৯টি ভোট কেন্দ্রের জন্য তৈরি করা ৩৫৫টি প্রিসাইডিং কর্মকর্তার প্যানেল তৈরি করেছিল রিটার্নিং কর্মকর্তা। আওয়ামী লীগের দাবির মুখে সেখান থেকে ৯৫ জনের নাম বাদ দেয়া হয়েছে। নতুন কয়েকটি নামও যুক্ত হয়েছে। এছাড়া পুলিশ আওয়ামী লীগের কয়েকজন নেতাকর্মীকে গ্রেফতার করলেও তা নির্বাচনের কার্যক্রমে তেমন প্রভাব ফেলবে না।\nদলীয় সূত্রে আরও জানা গেছে, সিটি কর্পোরেশনের ৩১টি ওয়ার্ডের মধ্যে ১১টি ওয়ার্ডে ১২ জন বিদ্রোহী কাউন্সিলর প্রার্থী ছিলেন। তাদের মধ্যে ৭ জন প্রার্থীকে দল থেকে বহিষ্কার করা হয়েছে। বাকি ৪টি ওয়ার্ডে একাধিক প্রার্থী থাকলেও তা মেয়র প্রার্থী জয়ে নেতিবাচক প্রভাব ফেলবে না। অপরদিকে বিএনপির দুই কাউন্সিলর প্রার্থী আওয়ামী লীগকে সমর্থন জানিয়েছে। এছাড়া আরও ৫ জন বিএনপিপন্থী কাউন্সিলর নজরুল ইসলাম মঞ্জুর পক্ষে জোরালোভাবে মাঠে নামছেন না। এসব কারণে নেতাকর্মীদের মধ্যে আগাম জয় উৎসব সৃষ্টি করছে বলেও মন্তব্য করেছেন একাধিক নেতা। তবে সরকারেন ৯ বছর ক্ষমতায় থাকার অসুবিধা এ নির্বাচনে কিছু নেতিবাচক প্রভাব ফেলতে পারে বলেও শঙ্কা প্রকাশ করেছেন তারা।\nএ বিষয়ে আওয়ামী লীগের মেয়র প্রার্থীর প্রধান সমন্বয়কারী এসএম কামাল যুগান্তরকে বলেন, মানুষ বিএনপিকে বর্জন করেছে। তারা আওয়ামী লীগ প্রার্থীকে ভোট দিতে মুখিয়ে আছেন। বিভিন্ন জায়াগায় প্রচারে গেলে সাধারণ মানুষে এভাবেই আমাদের জানিয়েছেন। তিনি বলেন, আমরা সাংগঠনিক সর্বশক্তি নিয়ে এ নির্বাচনে নেমেছি। আশা করছি জনগণ ভোট দিয়ে আমাদের জয়ী করবেন।\nভোট নিয়ে শঙ্কায় বিএনপি : ভোট গ্রহণ সামনে রেখে আজ রোববার ও কাল সোমবার নির্বাচনী এলাকায় পুলিশ ব্যাপক হারে গ্রেফতার করবে- এমন আশঙ্কায় রয়েছেন বিএনপির নেতাকর্মীরা। দলটির সংশ্লিষ্টরা জানিয়েছেন, প্রতি রাতেই পুলিশ তাদের নেতাকর্মীদের গ্রেফতার করে ভয়-ভীতি সঞ্চার করছে। কর্মীদের মনোভাব নষ্ট করার চেষ্টা করছে। এছাড়া সুষ্ঠু ভোট গ্রহণ নিয়েও শঙ্কা রয়েছে তাদের।\nতবে ভোটের আগে শঙ্কা বাড়লেও আশাবাদী দলটির স্থানীয় নেতারা। তারা জানান, গত ৯ বছরে খুলনার টেন্ডারবাজিসহ বিভিন্ন কার্যক্রমের নিয়ন্ত্রণ ছিল ক্ষমতাসীনদের হাতে। এসব কারণে অনেক মানুষ তাদের ওপর বিরক্ত। এসব মানুষ নীরব রয়েছে। ভোটের দিন তারা নীরবে ধানের শীষে ভোট দেবেন। তারা আরও জানান, সিটি কর্পোরেশনের ১, ৩, ১২, ১৯ ও ৩১ নম্বর ওয়ার্ড কাউন্সিলর পদে জামায়াতের প্রার্থীদের সমর্থন করেছেন। ওইসব ওয়ার্ডে বিএনপির প্রার্থী থাকলেও তাদের পক্ষে কোনো প্রচার চালাচ্ছেন না। এসব কারণে এ নির্বাচনে মেয়র পদে জামায়াত নেতাকর্মীরা গোপনে বিএনপির পক্ষে কাজ করছে; যা ভোটের বাক্সে জমা হবে। এছাড়া ৬টি ওয়ার্ডে বিদ্রোহী কাউন্সিলর থাকলেও ইতিমধ্যে তাদের মধ্যে আপসরফা করা হয়েছে। বর্তমানে ১০ ও ১৯ নম্বর ওয়ার্ডে বিদ্রোহী প্রার্থী রয়েছে; যা ভোটে প্রভাব ফেলবে না বলে মনে করছেন দলটির নেতাকর্মীরা।\nএসব বিষয়ে জানতে চাওয়া হলে বিএনপির মেয়র প্রার্থী নজরুল ইসলাম মঞ্জু বলেন, আমার নেতাকর্মীদের গ্রেফতার করা হচ্ছে। এ গ্রেফতারের তীব্রতা আরও বাড়ার আশঙ্কা আছে। এছাড়া নির্বাচনের দিন ভোট কেন্দ্র দখল হবে- এমনটিও শুনতে পাচ্ছি। তাই নির্বাচনে সেনা মোতায়েনের দাবি জানিয়েছি। অন্যথায় নির্বাচন সুষ্ঠু হবে না। তবে তিনি জয়ের বিষয়ে আশাবাদী।\nপ্রচার শেষ আজ : ইসি সূত্র জানিয়েছে, খুলনা সিটি কর্পোরেশন নির্বাচনে প্রচার শেষ হচ্ছে আজ মধ্যরাতে। স্থানীয় সরকার (সিটি কর্পোরেশন) নির্বাচন বিধিমালা, ২০১০-এর ৭৪ বিধি অনুসারে ভোট গ্রহণের শুরুর পূর্ববর্তী ৩২ ঘণ্টা আগে প্রচার বন্ধ করতে হবে। সে অনুযায়ী ১৩ মে মধ্যরাত থেকে আগামী ১৭ মে মধ্যরাত পর্যন্ত নির্বাচনী এলাকায় কোনো প্রচার চালানো যাবে না। এমনকি ওই সময়ে জনসভা, মিছিল ও শোভাযাত্রাও নিষিদ্ধ।


কনডম গিলেও শেষ রক্ষা হয়নি অধ্যক্ষের ,ছাত্রী বলছে কিছু হয়নি ! | Latest Bengali News portal ,Kolkata fastest news network\nকনডম গিলেও শেষ রক্ষা হয়নি অধ্যক্ষের ,ছাত্রী বলছে কিছু হয়নি !\nএসপ্লাস নিউজ,ঢাকা : আন্তনগর ট্রেনের কেবিন ভাড়া করা ৷ তারপর ২৭ বছরের এক ছাত্রীকে নিয়ে দরজা আটকে রেখে অবৈধ কার্যকলাপ ৷ ট্রেনের অন্য যাত্রীদের অভিযোগের ভিত্তিতে জিআরপি পুলিশের হানা ৷ শেষমেশ এক অধ্যক্ষকে গ্রেফতার করেছে পুলিশ ৷ এ সময় তার মুখের ভেতর থেকে ব্যাবহৃত কনডম উদ্ধার করেছে বলে পুলিশ দাবী করছে ৷\nজিআরপি পুলিশ সূত্রে জানাগেছে,আটককৃত অধ্যক্ষের নাম আঃ সালাম চৌধুরী ৷ রোববার ঢাকা থেকে দেওয়ানগন্জগামী আন্তঃনগর এক্সপ্রেস রবিবার ঢাকা থেকে ছেড়ে আসা দেওয়ানগঞ্জগামী আন্তঃনগর তিস্তা এক্সপ্রেস ট্রেনের একটি কেবিন বুকিং করে প্রাক্তন এক ছাত্রীকে (২৭) নিয়ে অধ্যক্ষ ভ্রমণ করছিলেন ৷ মেলান্দহ স্টেশন অতিক্রম করার পর মেয়েসহ ট্রেনের কেবিনটি ভেতর থেকে বন্ধ করে রাখা হয় ৷ যাত্রীদের সন্দেহ হলে তারা ট্রেনে কর্তব্যরত জিআরপি পুলিশকে বিষয়টি জানায় ৷ জিআরপি পুলিশ ওই কেবিনে হানা দেয় এবং অধ্যক্ষ আব্দুস সালাম চৌধুরীকে ওই ছাত্রীর সঙ্গে অন্তরঙ্দ অবস্থায় আটক করে। কনস্টেবল আব্দুল মান্নান ওই অধ্যক্ষের মুখ থেকে কনডমটি উদ্ধার করেন এবং তাদের দুজনকে আটক করে দেওয়ানগঞ্জ রেলওয়ে পুলিশ ফাঁড়িতে নিয়ে যান। পরবর্তীতে আটক দুজনকে আন্তঃনগর তিস্তা ট্রেনেই জামালপুর জিআরপি থানায় নিয়ে আসা হয়। এ ঘটনায় ছাত্রী বলেছে, অধ্যক্ষ তার সাথে কিছুই করেনি ,তাই তিনি অধ্যক্ষের বিরুদ্ধে কোনো অভিযোগ করবেন না ৷\nরোজভ্যালি কাণ্ডে শাহরুখ, সেন্ট জেভিয়ার্সের সম্পত্তি বাজেয়াপ্ত করল ইডি\nপ্রকাশিত : February 3, 2020 , 11:26:pm


শিশুদের যে পণ্যগুলো আপনি নিশ্চিন্তে ব্যবহার করতে পারেন!\nবাচ্চাদের পণ্য কিন্তু অনেকেই ব্যবহার করে থাকেন। কিন্তু সবগুলো নয়। এমন অনেক নারী কিংবা পুরুষ পাওয়া যাবে যারা রূপচর্চার প্রতি খুব সচেতন। তারা ব্র্যান্ডের দামী কোনো পণ্য ব্যবহার না করে বাচ্চাদের দেহের যত্নে যে পণ্যগুলো ব্যবহার করা হয় তাই ব্যবহার করে থাকেন কারণ পার্শ্বপ্রতিক্রিয়া হওয়ার কোনো সম্ভাবনা থাকে না। যতই দামী ব্র্যান্ডের জিনিস দেহের যত্নে ব্যবহার করে থাকেন না কেন, আপনি কিন্তু কখনোই বলতে পারবেন না যে পণ্যটি আপনার ত্বকের কোনো ক্ষতি করবে না। দামী পণ্য ব্যবহারের ফলে ক্ষতি হতেও পারে, আবার নাও হতে পারে। কিন্তু কোন প্রয়োজন আছে কি টাকা খরচ করে দ্বিধায় ভোগার? তাই নিশ্চিন্তে বাচ্চাদের যত্ন নেয়ার পণ্যগুলো ব্যবহার করেই দেখুন।\nবেবি লোশন : হালকা সুগন্ধি ও নানা ধরণের ভিটামিন জাতীয় উপাদান দিয়ে তৈরি শিশুদের লোশন আপনি নিশ্চিন্তে ব্যবহার করতে পারেন। কারণ এটি ত্বক খুব ভাল করে ময়শ্চার করে এবং সবসময় ব্যবহারে ত্বক নরম ও সুন্দর রাখে।\nবেবি ওয়াইপস : শিশুদের মুখ, হাত-পা পরিষ্কার করতে যে টিসু ব্যবহার করা হয় তাকে আমরা উইপস বলে জানি। আর এই বেবি ওয়াইপস দিয়ে চাইলে আপনিও আপনার ত্বক পরিষ্কার করতে পারেন। মেক-আপ পরিষ্কার করতে পারেন, যেকোনো সময় মুখ , হাত পরিষ্কার করতে চাইলে এই বেবি ওয়াইপস কোন ধরণের পার্শ্বপ্রতিক্রিয়া ছাড়াই ব্যবহার করতে পারেন।\nবেবি সোপ : শিশুদের সাবানও মন্দ নয় ব্যবহার করার জন্য। শিশুদের জন্য তৈরি সাবানে কোনো ধরণের ক্ষার থাকে না এবং কোনো কঠিন কেমিক্যালও থাকে না। খুব হালকা সুগন্ধি থাকে যা ব্যবহারে দেহেও খুব সুন্দর গন্ধ থাকে।\nবেবি অয়েল : বেবি অয়েল আপনি চুলে দেয়া থেকে শুরু করে ত্বকের যত্নেও ব্যবহার করতে পারেন। চুলে ব্যবহারের ফলে চুল হয় সুন্দর ও চকচকে। মুখের মেক-আপ পরিষ্কার করতেও ব্যবহার করতে পারেন বেবি অয়েল। গোসলের পর চাইলে বেবি অয়েল শরীরে ম্যাসেজ করতে পারেন।\nবেবি পাউডার : বেবি পাউডার ব্যবহার করতে পারেন মেক-আপের সময়, পায়ের দুর্গন্ধ দূর করতে, কোন চেন জাতীয় জুয়েলারি পেঁচিয়ে গেলে তার প্যাঁচ খুলতে, যাদের চুলের গোড়া খুব দ্রুত তৈলাক্ত হয়ে যায় তারা হালকা করে বেবি পাউডার লাগিয়ে নিন পাউডার পাফ দিয়ে তারপর চুল আঁচড়ে নিন।\nবেবি শ্যাম্পু : বেবি সোপ এর মতো বেবি শ্যাম্পুতেও কোন ক্ষতিকর কেমিক্যাল থাকে না। যা নিশ্চিন্তেই আপনি চুল ধোয়ার কাজে ব্যবহার করতে পারবেন।


হিন্দু আইনে বিবাহ বিচ্ছেদ\n১৫ জ্যৈষ্ঠ ১৪২৭, শুক্রবার ২৯ মে ২০২০, ১১:২৫ অপরাহ্ণ\n২৬ মার্চ ২০১৪ বুধবার, ০৮:১১ এএম\nঢাকা: মেয়েটির বয়স নয়। তার এই বয়সে বিয়ে হলো ৬২ বছরের এক বৃদ্ধর সঙ্গে। বৃদ্ধের হার্টের প্রব্লেম। ক’মাস যেতে না যেতে হঠাৎ করে মারা গেলেন তিনি। চিতা সাজানো হলো। চিতার সাথে জীবিত নয় বছরের মেয়েটিকেও চিতায় দগ্ধ করার আয়োজন চলছে।\nমেয়েটিকে সতী-সাদ্ধী প্রতীয়মান করার জন্য বাকি অন্যদের এই ধর্মীয় অনুশাসন মান্য করা। মেয়েটি সেই ধর্মীয় অনুশাসন মানতে নারাজ। তার বাঁচার প্রবল ইচ্ছে। কান্নাকাটি করছে সে। কিন্তু প্রতিবেশী তাকে বুঝাচ্ছে, স্বামী হচ্ছে দেবতা, তার সাথে মরার সৌভাগ্য ক’জনের হয়। চিতায় স্বামীর সাথে সহমরণ না হলে সে নির্ঘাত নরকবাসী হবে। মেয়েটি নরকবাসী হতে রাজী। সে কিছুতেই সহমরণে যাবে না। শেষ পর্যন্ত, মেয়েটির কোন কথা না শুনে তার হাজারো বাঁধা উপেক্ষা করে প্রতিবেশী ধর্ম রক্ষার্থে মেয়েটিকে সহমরণে বাধ্য করল।\nসুধী পাঠক, এটা ছিল আমাদের সতীদাহ প্রথা। একবার আপনারা ভেবে দেখুনতো কী নির্মম এই প্রথা!\nসময় এগিয়ে যাচ্ছে। সময়ের সাথে পা রেখে এগিয়ে যাচ্ছে সভ্য মানুষ। চাঁদের বুকে পা রাখছে, মঙ্গলে চলছে প্রাণের অস্তিত্ত্ব খোঁজার চেষ্টা। রোবটে করছে মানুষের অসাধ্য কাজ। এই সময়ের সাথে তাল মেলাতে অনেক আগেই সতীদাহ প্রথা লোপ পেয়েছে, বিধবা বিবাহ চালু হয়েছে।\nসময়ের সাথে হারিয়ে গেছে হিন্দু আইনের অনেক ধারা। সমাজ সংস্কারক হিসেবে আমরা যাঁদেরকে পাই তাঁরা হলেন, শ্রীরামকৃষ্ণ পরমহংসদেব, স্বামী বিবেকানন্দ, রাজা রামমোহন রায়, ঈশ্বরচন্দ্র বিদ্যাসাগর প্রমূখ ব্যক্তিবর্গ।\nসুধী পাঠক, আমাদের মনে রাখতে হবে যে, ধর্ম মানুষের কল্যাণের জন্য। ধর্মীয় আইন যদি মানবতার পরিপন্থী হয় তা অবশ্যই বর্জনীয়। এ প্রসঙ্গে আমি হিন্দু বিবাহের কথা বলবÑ তার আগে আমার বাস্তব অভিজ্ঞার ছোট্ট একটি ঘটনা যা না বললেই নয়।\nআমার জেটতুতো বোন। তাকে আমি নিজে থেকে বিয়ে ঠিক করি। ছেলে দেখতে সুন্দর, টাকা-পয়সা আছে অনেক, জমিজমাও কম নেই। বিয়েও হয়ে যায় মহা ধুমধামের সাথে। বিয়েতে যৌতুকও দিতে হয় অনেক। অবশ্য হিন্দু বিবাহে বাবার সম্পত্তি মেয়ে পায় না বলে এই যৌতুকের মাত্রাটাও অনেক বেশি। যৌতুক ও সম্পত্তি বিষয়ে আলোচনার ইচ্ছে থাকলেও ইচ্ছেটাকে দমন করতে হচ্ছে। তো যা-ই হোক বিয়ের কদিন পর\nআমি আমার এক ছোট বোনের মুখে যা শুনলাম তাতে আমার বিবেক বুদ্ধি যেন থ হয়ে গেল।\nবাসর রাত প্রত্যেক নারী-পুরুষের জীবনে এক মধুময় রাত। অনেক স্বপ্ন আর সাধ থাকে এই রাতকে ঘিরে। অথচ এই রাতে আমার জেটতুতো বোনের স্বামী মদ্যপ অবস্থায় বাসর রাত করে। আর একজন মাতাল কিনা করতে পারে তা সাধারণ মানুষের বুঝার বাইরে। সেই যে অশান্তি শুরু হয় বিবাহের রাত থেকে তা আমৃত্যু তাকে বয়ে বেড়াতে হয়েছে। কেন এই কষ্ট বয়ে বেড়াতে হয়েছে তা আমাদের কাছে স্পষ্ট। কেননা হিন্দু আইনে বিবাহ বিচ্ছেদ নেই। বিবাহ বিচ্ছেদ থাকলে হয়তো আমার বোনের জীবনটা অন্যরকম হতে পারতো।\nহিন্দু বিবাহ। বাংলাদেশে সনাতন ধর্ম মতে বিবাহ। বিবাহ অর্থ (হিন্দু আইনে) পুরুষ ও নারীর মধ্যে একটি পবিত্র ধর্মীয় সংস্কার। বিবাহের প্রথম অত্যাবশ্যকীয় উপাদান হল দুটি বিপরীত লিঙ্গের মধ্যে বন্ধন, সংযোগ বা নিবীড়ত্ব, অর্থাৎ দুটি আত্মার মিলনাত্মক রূপান্তর-ই বিয়ে।\nপ্রত্যেক ধর্মের আইনই ধর্ম থেকে সৃষ্টি। হিন্দু আইনের আদি ও মূল উৎস হল বেদ। ১৫০০-১০০০ অব্দের মধ্যে এই বেদ লেখা হয়েছিল বলে মনে করা হয়। হিন্দুদের মতে বেদ মানুষের লেখা নয়, ঈশ্বরের বাণী। বিদ শব্দের অর্থ (জ্ঞান) হতেই বেদ কথাটির উৎপত্তি। প্রাচীন ঋষিগণ বেদ ঈশ্বরের কাছ থেকে শ্র“তি সাহিত্য বলে অবিহিত করেছেন। এই জন্য বেদের অপর নাম শ্র“তি।\nহিন্দু আইনের উৎস হল তিনটি- শ্রুতি, স্মৃতি এবং প্রথা।\nআক্ষরিক অর্থে শ্রুতির অর্থ হল যা শোনা হয়েছিল। শ্রুতি দেবতাদের মুখের বাণী। একে চারভাগে ভাগ করা হয়েছে, ঋগ, যযু, সাম এবং অর্থব। স্মৃতির অর্থ হলো, যা মনে রাখা হয়েছিল। এটি প্রাচীনকালে ঋষি বা জ্ঞানী ব্যক্তিরা ঐশ্বরিক নির্দেশাবলী থেকে পেয়েছিলেন। আর প্রথা হচ্ছেÑ এমন একটি নিয়ম যা একটি বিশেষ পরিবারে অথবা শ্রেণীতে অথবা অঞ্চল বিশেষে বহুকাল প্রচলিত হওয়ার জন্য আইনের যোগ্যতা অর্জন করেছে।\nএ ছাড়া হিন্দু আইনের অন্যান্য শাস্ত্রীয় উৎস হল ধর্মসূত্র। যাঁরা এই সব ধর্মসূত্র সংকলন করেছিলেন তাঁদের মধ্যে গৌতম, হরদত্ত, বৌধায়ন, অপন্তন্ব, বশিষ্ট, বিষ্ণু, হরিত, বৃহষ্পতি ও কাত্যায়ণ।\nবিবাহ বিচ্ছেদ সম্পর্কে আলোচনা করতে গিয়ে আলোচনার সুবিধার্থে আমার উপরোক্ত বিষয়ের অবতারণা।\nএবার আমি আলোচনা করব হিন্দু পরিবারের বিবাহ বিচ্ছেদ সম্পর্কে। সাধারণত হিন্দু আইনে বিবাহ বিচ্ছেদ এর প্রচলন নেই। এর কারণ হিসাবে দেখানো হয়েছে স্বামী-স্ত্রীর সম্পর্ক একটি অবিচ্ছেদ্য সম্পর্ক অতএব বিবাহের কোন পক্ষ অপরের সাথে বিচেছদ ঘটাতে পারে না যদি তা প্রথাগতভাবে সিদ্ধ হয়। এমনকি স্ত্রী যদি পতিতাও হয়, তারপরও না। অপরদিকে স্বামী যদি দুঃশ্চরিত্রও হয় তাহলেও সতী-লক্ষ্মী নারীর সেই দুঃশ্চরিত্র স্বামীকে নিয়ে ঘর করতে হবে। অবশ্য নিুবর্ণের হিন্দুদের মধ্যে বিবাহ বিচ্ছেদ -এর কিছু হদিস পাওয়া যায়। নারদ এবং কৌটিল্যের গ্রন্থসমূহে হিন্দু সামাজিক প্রথার কিছু কিছু ক্ষেত্রে পূণবিবাহের উল্লেখ আছে। নারদের মতে, স্বামীর অবর্তমানে মৃত্যু বা যৌন অক্ষমতার জন্য হিন্দু মহিলাদের ভেতর দ্বিতীয় স্বামী গ্রহণের রেওয়াজ ছিল। অবশ্য মনু এটা মোটেই স্বীকার করেননি। স্মৃতির যুগে দেখা যায় কোন কোন শাস্ত্রকার বিশেষ বিশেষ ক্ষেত্রে স্ত্রীদের বিবাহ বিচ্ছেদ -এর বিধান দিয়েছেন। এই প্রসঙ্গে নারদ এবং পরাশরের বিখ্যাত শ্লোকটি উলে¬খযোগ্য- নষ্ট মৃতে প্রব্রজিতে ক্লীবে চ পতিতে পতৌ পঞ্চেষাপৎসু নারী নাং পতিরণ্যঃ বিধীয়তেঃ।\nবৃটিশ শাসনামলে প্রবর্তিত আইনে বলা হয়েছে যে, কোন হিন্দু যদি খ্রীষ্টধর্ম গ্রহণ করে এবং সে কারণে তার স্বামী কিংবা স্ত্রী যদি পরিত্যক্ত বা প্রত্যাখ্যাত হয় তবে ধর্মান্তরিত ব্যক্তির আবেদন ক্রমে তাদের বিবাহ বিচ্ছেদ ঘোষণা করা যেতে পারে এবং পূনবিবাহ করতে পারে। তবে এই আইনটি বাংলাদেশের জন্য প্রযোজ্য নয়।\n১৯৫৫ সালে প্রবর্তিত ভারতীয় হিন্দু বিবাহ আইনে বলা হয়েছে যে, কেউ প্রতিপক্ষের বিরুদ্ধে আদালতে অভিযোগ করলে আদালত তাদের বিবাহ বিচ্ছেদ ঘোষণা করতে পারে। ১৯৭৬ সালে ভারতীয় বিবাহ আইন সংশোধনীর পূর্বে ও একই নিয়ম বহাল ছিল।\nভারতে আইনগত পৃথক অবস্থান ও আছে। এ ধরনের বিচ্ছিন্নতা বিবাহকে ভঙ্গ করে না বরং সাময়িকভাবে স্বামী-স্ত্রীর পৃথক অবস্থান বুঝায়। আদালত থেকে এ ধরণের ডিগ্রি পাওয়ার পর পারস্পারিক দৈহিক মিলনে বাধ্য নয়। তবে পৃথক অবস্থানের ডিগ্রি পাওয়ার পর স্বামী-স্ত্রী কেউ কোন তৃতীয় ব্যাক্তির সাথে দৈহিক সম্পর্ক স্থাপন করতে পারে না। কারণ এরূপ দৈহিক সম্পর্ক ব্যাভিচার হিসাবে গণ্য হবে।\nবাংলাদেশে এমন বিধান থাকার প্রয়োজনীয়তা আছে বলে কেউ কেউ মনে করেন থাকেন। বিচারপতি দেবেশচন্দ্র ভট্রাচার্য বলেন, আমাদের হিন্দুশাস্ত্রে সংস্কৃতি ও ঐতিহ্য অনুযায়ী স্বামী-স্ত্রীর বিবাহ সম্পর্ক একটি অবিচ্ছেদ্য অংশ, পবিত্র বন্ধন এবং সামাজিক কল্যাণের জন্য এই বন্ধনকে অক্ষুন্ন রাখার সার্বিক প্রয়াস আমাদের সকলের দায়িত্ব। কিন্তু নৈতিকতার এই মূল্যবোধের সঙ্গে বাস্তবতার প্রেক্ষিতে আইনের বাধ্যতামূলক বিধানের সামঞ্জস্য স্থাপন করা ও আমাদের সামাজিক কর্তব্য। কোন কোন ক্ষেত্রে স্বামী বা স্ত্রীর চরিত্র আচরণ এমন হতে পারে যে, তাদের পক্ষে এক পরিবারে দম্পতি হিসাবে বাস করা ব্যাক্তিগত, পরিবারগত এবং সমাজগত কারণে অত্যন্ত অকল্যাণকর এবং সম্পূর্ণভাবে বর্জনীয়। এক্ষেত্রে ব্যতিক্রম ব্যবস্থা হিসাবে স্বামী-স্ত্রীর পৃথক বসবাসের এবং কোন কোন চরম অবস্থায় বিবাহবন্ধন সম্পূর্ণ অবসানের অধিকার একটি সামাজিক প্রয়োজন বলে মনে হয়।\nবিচারপতি দেবেশ বাবুর সাথে আমিও একমত পোষণ করি। আমাদের দেশে হিন্দু সমাজে বিবাহ বিচ্ছেদ অত্যন্ত প্রয়োজনীয় হয়ে পড়েছে। দিনের পর দিন মাতাল দুঃশ্চরিত্র স্বামীর অত্যাচার সয়ে অনেক হিন্দু মেয়েরা সন্তানের মুখের দিকে তাকিয়ে ঘর করে যাচ্ছে। আবার এমনকি যন্ত্রণায় আত্মহত্যার দৃষ্টান্তও বিরল নয় আমাদের সমাজে। পক্ষান্তরে, স্ত্রীর অবৈধ সম্পর্ক কিংবা স্বামী, সন্তান, সংসারের প্রতি উদাসীনতাকে ও মুখ বুজে সহ্য করতে হয় অনেক স্বামীকে। আমার প্রশ্ন- ভারতে যদি বিবাহ বিচ্ছেদ আইন থাকতে পারে তাহলে আমাদের দেশের জন্য তা কেন প্রযোজ্য নয়? একবিংশ শতাব্দীতে দাঁড়িয়ে কেন আমরা মান্ধাতা আমলের আইন সংস্কার করতে পারি না? মানবিক দৃষ্টিকোণ থেকে আজ আমাদের দেশে বিবাহ বিচ্ছেদ অত্যন্ত জরুরি। সভ্য সমাজের সাথে তাল মিলিয়ে চলতে আজ হিন্দু পরিবারে বিবাহ বিচ্ছেদ অত্যাবশকীয় বলে মনে করি।\nসমস্যা আমাদের, সমাধান আমাদেরই করতে হবে। আমাদেরকেই বলতে হবে আমাদের প্রয়োজনের কথা। তাই উপরোক্ত আলোচনার পরিপ্রেক্ষিতে বলতে চাই হিন্দু আইন সংস্কার আমাদের অবশ্যই প্রয়োজন আছে। আমাদের মনে রাখতে হবে, আইন মানুষের কল্যাণের জন্য, অকল্যাণের জন্য নয়।\nলেখক: কলামিষ্ট ও সিনিয়র আইনজীবী\nবাংলাদেশ সময়: ০১০১ ঘণ্টা, মার্চ ২৬, ২০১৪


আপনার আইফোন বা আইপ্যাড দিয়ে একটি পেশাদার ওয়েবসাইট তৈরি করুন এবং আপডেট করুন\nEnglishEspañolFrançaisPусский языкItalianoภาษาไทยCatalà日本語বাংলাDeutschBahasa IndonesiaPortuguêsFilipinoTiếng ViệtTürkçeNederlandsहिन्दी\nআইওএসে ওয়েবসাইট নির্মাতারা\nআইফোনে ওয়েবসাইট তৈরি করুন\nSimDif এবং অনুসন্ধান ইঞ্জিন\nআপনার ডোমেন নাম\nএকটি আইফোন দিয়ে আপনার Pro সাইট তৈরি করুন\nপেপাল বোতামগুলি আপনাকে একটি নিরাপদ অনলাইন পেমেন্ট সমাধান সেট আপ করতে দেয়।\nআপনার ক্লায়েন্টদের বিকল্প প্রস্তাব করার জন্য আপনার ফর্মগুলির ক্ষেত্রগুলি যুক্ত করুন এবং সম্পাদনা করুন।\nট্র্যাফিক যদি সাবলীল হয় তবে আপনি গুগল অ্যাডসেন্সের সাহায্যে আপনার সাইটে নগদীকরণ করতে পারেন\nপ্রথম ওয়েবসাইট নির্মাতা আপনাকে একই ফোন বৈশিষ্ট্য সহ আপনার ফোন থেকে আপনার কম্পিউটারে স্যুইচ করতে দিচ্ছেন।\nআইফোন, আইপ্যাড বা কম্পিউটারে ব্যবহৃত হলে SimDif ওয়েবসাইট অ্যাপটিতে ঠিক একই বৈশিষ্ট্যগুলি উপস্থিত রয়েছে। বিশ্বে আজ কেবলমাত্র দু'একটি পরিষেবা প্রস্তাব করছে!\nআজ কম্পিউটার ছাড়া সত্যিকারের ওয়েবসাইট তৈরি করা SimDif এফকে ধন্যবাদ।\nএকটি Pro SimDif সাইটে Starter এবং Smart সাইটগুলিতে থাকা আপনার সমস্ত কিছু অন্তর্ভুক্ত রয়েছে এবং ওয়েবে আপনার উপস্থিতি নির্মাণ ও পরিচালনায় আপনাকে আরও এগিয়ে নিয়ে যেতে পারে।\nউদাহরণস্বরূপ এবং অন্যান্য জিনিসগুলির মধ্যে:\nআপনার ক্লায়েন্টদের কাছ থেকে আপনি যে তথ্য চান তা পেতে সহায়তা করার জন্য যোগাযোগের ফর্মগুলি সম্পূর্ণ কাস্টমাইজযোগ্য।\nসুরক্ষিত অনলাইন পেমেন্ট সমাধানের জন্য আপনি পেপাল বোতামগুলি ইনস্টল করতে পারেন।\nআপনার সাইটটি যে ট্র্যাফিক তৈরি করে আপনি নগদীকরণ করতে চান? আপনার নিজস্ব গুগল বিজ্ঞাপন সেটআপ করুন!\nআপনার ওয়েব পৃষ্ঠাগুলির প্রতিটি বিটের রঙ ব্যক্তিগতকৃত করুন।\nআপনি প্রতিটি ধরণের পাঠ্যের জন্য ফন্টগুলিও চয়ন করতে পারেন।\nআপনার ট্যাব এবং পৃষ্ঠাগুলির আকার ডিজাইন করুন।\nআপনি বিশদগুলিতে, আপনার ওয়েবসাইটের গ্রাফিক দিকগুলি সেট করতে পারেন এবং এটি কম্পিউটার এবং মোবাইল ডিভাইসে কীভাবে প্রদর্শিত হবে তা নিয়ন্ত্রণ করতে পারেন।\nএকটি SimDif Pro সাইট আপনাকে নিজের রঙ নির্ধারণ করতে সহায়তা করে। বিভিন্ন উপাদান স্বচ্ছতার সাথে খেলুন। আপনার ট্যাব এবং পৃষ্ঠাগুলির কোণ নির্ধারণ করুন। প্রতিটি ধরণের শিরোনাম এবং আপনার মূল পাঠ্যের জন্য একটি ফন্ট চয়ন করুন ... আপনি Pro সংস্করণ দিয়ে নিজের অনন্য গ্রাফিক টেম্পলেট তৈরি করতে পারেন!\nডাউনলোড করুন এবং বিনামূল্যে সিমডিফ চেষ্টা করুন if\nSimDif প্রতিটি দেশের জন্য ন্যায্য দাম তৈরি করে\nপ্রতিটি দেশের জন্য ন্যায্য এবং আলাদা দাম তৈরি করা হচ্ছে ...\nSimDif মূল্য নির্ধারণের একটি অনন্য উপায় রয়েছে।\nএই শিক্ষামূলক ওয়েবসাইট নির্মাতা যে কোনও ফোন থেকে ব্যবহার করতে পারবেন, আমরা বিশ্বাস করি আমরা খুব দরকারী কিছু তৈরি করেছি। এটি যথাসম্ভব লোকের জন্য উপলভ্য করার জন্য, আমরা SimDif জন্য তৈরি করেছি, যা বিশ্বের প্রতিটি দেশের জন্য ন্যায্য দাম।\nপ্রতিটি দেশে জীবনযাত্রার ব্যয় আলাদা। প্রত্যেকের সুযোগের ভারসাম্য বজায় রাখার প্রয়াসে আমরা মনে করি প্রতিটি দেশের জন্য আলাদা দাম তৈরি করা জরুরী।\nআপনি যদি এটি সম্পর্কে আরও জানতে চান তবে আপনি আমাদের ক্রয় ক্ষমতা প্যারিটি সূচকটি এখানে বর্ণনা করে আমাদের পৃষ্ঠাটি দেখতে পারেন। এবং নীচের লিঙ্কটি আপনাকে বিশ্বের যেখানে সিমডিফের দাম রয়েছে তা দেখানোর জন্য।\nSimDif অর্থ Simple Different\nSimDif কীভাবে একটি সামাজিক প্রভাব উদ্যোগ হিসাবে বিকাশিত হয়েছে তা দেখুন ।


Apple Company র প্রতিষ্ঠাতা কে? | Apple কোন দেশের Company? - Sarvodayapvtiti\nHome Information Apple Company র প্রতিষ্ঠাতা কে? | Apple কোন দেশের Company?\nApple Company র প্রতিষ্ঠাতা কে? | Apple কোন দেশের Company? : প্রযুক্তির ক্ষেত্রে যখনই উৎকৃষ্টতার কথা বলা হয় তখনই Apple কোম্পানির নামটি প্রথম জনগণের জিভে আসে। যদিও এর iPhone এবং MacBook খুব মূল্যবান, তবে তাদের পারফরম্যান্স বিচার করলে প্রতিটি টাকা ব্যয় করা ন্যায়সঙ্গত। দীর্ঘদিন ধরে এই সংস্থা বিশ্বব্যাপী (Globally) খ্যাতি বজায় রেখেছে, যা বিশ্বের অন্যান্য সংস্থাগুলিকে এর চেয়ে আরও ভাল করতে অনুপ্রেরণা জোগায়।\nবর্তমানে, One Plus এর মতো ব্র্যান্ডের স্মার্টফোনগুলি এর কাছাকাছি এসেছে , তবে Quality র ব্যবধানটি এখনও অক্ষত। এই নিবন্ধে আমরা Apple এর মতো একটি দুর্দান্ত সংস্থার প্রতিষ্ঠাতা, এর প্রধান নির্বাহী কর্মকর্তা (CEO) এবং এর অন্যান্য বিষয়গুলি সম্পর্কে জানতে পারবো.\nApple Company র প্রতিষ্ঠাতা কে?\nApple Company কবে প্রতিষ্ঠিত হয়েছিল?\nApple Company র পূর্ব নাম কী ছিল?\nবর্তমানে Apple এর পুরো নাম কী?\nApple কোন স্তরে কাজ করে?\nApple কোন দেশের Company?\nApple এর সদর দফতর কোথায় অবস্থিত?\nApple এর মোট আয় কত?\nApple এর কর্মী সংখ্যা কত?\nApple কবে তার প্রথম Smart Phone তৈরী করেছিল?\nApple এর তৈরী প্রথম Smart Phone এর নাম কী?\nApple Company কিভাবে সাফল্য লাভ করেছিল?\nApple Company র CEO কে?\nApple Company প্রধানত তিন জন দ্বারা প্রতিষ্ঠিত হয়েছিল, যার মধ্যে Steve Jobs প্রধান ব্যক্তি ছিলেন। এর সহ-প্রতিষ্ঠাতারা হলেন – Steve Wozniak এবং Ronald Wayne.\nApple Company 1 এপ্রিল 1976 সালে প্রতিষ্ঠিত হয়েছিল.\nআগে এটি Apple Computer Company নামে পরিচিত ছিল.\nবর্তমানে Apple এর পুরো নাম হলো – Apple Computer, Inc.\nApple পাবলিক কর্পোরেশন হিসাবে কাজ করে.\nApple মার্কিন যুক্তরাষ্ট্রে অবস্থিত একটি Multinational Technology Company.\nApple এর সদর দফতর ক্যালিফোর্নিয়ার Cupertino তে অবস্থিত.\n2019 এর পরিসংখ্যান অনুসারে, এই সংস্থার মোট উপার্জন ছিল – 260.174 বিলিয়ন মার্কিন ডলার, যা এটি প্রযুক্তির দিক থেকে বিশ্বের সর্বোচ্চ রাজস্ব সংস্থা হিসাবে তৈরি করে.\nApple Company তে প্রায় 1,37,000 কর্মচারী রয়েছে.\nApple তার প্রথম Smart Phone তৈরী করেছিল 2007 সালে.\nApple এর তৈরী প্রথম Smart Phone এর নাম হলো – iPhone.\nএই Company Computer তৈরি ও বিক্রয় করার জন্য নিজস্ব ব্যবসা শুরু করেছিল। এর প্রথম Apple 1 Personal Computer খারাপভাবে ফ্লপ হয়েছিল । তবে 1977 সালে, এর দ্বিতীয় মডেল Apple2দ্রুত গতি অর্জন করেছিল। যার পরে Steve Jobs Computer Design এবং তৈরির জন্য একটি দল নিয়োগ করেছিল।\nএর নতুন Original Macintosh যেমন – Graphical User Interfaces এটিকে অত্যন্ত সফল করে তুলেছে। তবে, সেই সময়েও এর পণ্যগুলি ব্যয়বহুল ছিল, যার কারণে সেগুলি খুব উচ্চ পর্যায়ে বিক্রি হয়নি । এই সংস্থাটি 2007 সালে স্মার্টফোন সেক্টরে প্রবেশ করেছিল। এর প্রথম স্মার্টফোনটি ছিল iPhone, যার নিজস্ব সফ্টওয়্যার ছিল, যা তখন কোনও মোবাইল উত্পাদনকারী সংস্থা ছিল না.\n1977 থেকে 1997 সালে মে মাস পর্যন্ত, Apple কোম্পানির মোট7জন CEO ছিলেন । এর Michael Scott দিয়ে শুরু হয়েছিল, যিনি প্রায়4বছর ধরে এই পদে ছিলেন। এরপরে Mike Markkula, John Sculley, Michael Spindler এবং Gil Amelio এর CEO ছিলেন। তবে এই সংস্থাকে সত্যই বিশ্বের কাছে উদাহরণ হিসাবে গড়ে তোলার কৃতিত্ব তার ষষ্ঠ CEO Steve Jobs এর কাছে যায় ।\nতিনি 1997 সালের সেপ্টেম্বর মাস থেকে এই পদে অধিষ্ঠিত ছিলেন। যার পরে তিনি iPad, iTunes এবং Mac OS X এর মতো পণ্য চালু করে সংস্থাকে লাভের পথে নিয়ে আসেন। স্বাস্থ্য সমস্যাজনিত কারণে 2011 সালের আগস্টে তিনি এই পদ ত্যাগ করেন। এর পরে, নিউরোএন্ডোক্রাইন ক্যান্সারের কারণে তিনি 2011 সালের5অক্টোবর মারা যান। 2011 সালে চাকরি থেকে মুক্তি পাওয়ার পরে Tim Cook দায়িত্ব গ্রহণ করেছিলেন, যিনি বর্তমানে এই সংস্থার CEO.\nবন্ধুরা, এই পোস্টে আমরা আপনাকে Apple Company র প্রতিষ্ঠাতা কে? | Apple কোন দেশের Company? সম্পর্কে বলেছি। আশা করি আপনি এই পোস্টটি পছন্দ করবেন।\nPrevious articleFlipkart কোন দেশের কোম্পানি এবং Flipkart এর মালিক কে?\nNext articleMotorola কোন দেশের কোম্পানি | Motorola র মালিক কে?


গাংনীতে স্ত্রীর বিরুদ্ধে টাকা ও স্বর্ণালঙ্কার নিয়ে পালিয়ে যাওয়ার অভিযোগ গাংনীতে স্ত্রীর বিরুদ্ধে টাকা ও স্বর্ণালঙ্কার নিয়ে পালিয়ে যাওয়ার অভিযোগ – দৈনিক আমাদের চুয়াডাঙ্গা\nগাংনীতে স্ত্রীর বিরুদ্ধে টাকা ও স্বর্ণালঙ্কার নিয়ে পালিয়ে যাওয়ার অভিযোগ\nগত ০৪/১০/ ২০২০ ইং তারিখে আমার স্ত্রী তৃপ্তি খাতুন রুবেলের বিরুদ্ধে নারী ও শিশু নির্যাতন দমন আইন (সংশোধিত/০৩) এর ৯(১) ধারা মোতাবেক মামলা দায়ের করে যার নং ৭০/২০২০. এ সকল কারণে আমার স্ত্রী তার মায়ের বাসায় চলে যায়। গত ০৫/০৩/২০২১ ইং শুক্রবার বিকেলে আমার স্ত্রী তৃপ্তি খাতুন আমার বাড়িতে আসে এবং সন্ধ্যা পর্যন্ত আমার বাড়িতে অবস্থান করে।\nএ সময় আমার ঘরে থাকা আমার স্টারিং গাড়ি বিক্রি ও জমি বিক্রির ০৪ লক্ষ টাকা এবং প্রায় ৫০ হাজার টাকার স্বর্ণালংকার নিয়ে চলে যায়। যাওয়ার পর রুবেল এবং ছাতিয়ান গ্রামের মৃত ফয়েজ উদ্দীনের ছেলে তালেবের সহযোগিতায় আশ্রয় নেয়। আমি আমার টাকা ফেরত চাইলে রুবেল ও মোতালেব আমাকে প্রাণনাশের হুমকি দেয়। পরে আমি তাদের বিরুদ্ধে বিজ্ঞ জুডিশিয়াল ম্যাজিস্ট্রেট ২য় আদালত মেহেরপুরে একটি মামলা করি যার নং সিআর ৯৫/২০২১. মামলার পর থেকে আমার উপর হুমকি অব্যাহত রয়েছে। এমত অবস্থায় আমার নিরাপত্তা ও এই ঘটনার সুষ্ঠু বিচারের দাবি জানাচ্ছি।\nছাতিয়ান গ্রামের হাফিজুর রহমান জানান, তৃপ্তিকে নিয়ে আমরা বেশ কয়েকবার সালিশে বসেছি। তৃপ্তি ছাতিয়ান গ্রামের রাজ্জাকের বিরুদ্ধেও ধর্ষণচেষ্টার অভিযোগে মামলা করেছিল যা এখনো চলমান আছে। রুবেলের বিরুদ্ধে ধর্ষণ মামলা করেছিল যা তারা নিজেদের মধ্যে মিটিয়ে নিয়েছে। এর একটা সমাধান হওয়া দরকার। রুবেল জানায়, তৃপ্তি আমার বিরুদ্ধে ষড়যন্ত্রমূলক মিথ্যা মামলা দায়ের করেছিল। আমাকে ফাঁসানোর জন্য নতুন করে ষড়যন্ত্র করা হচ্ছে।\nএ বিষয়ে মোতালেবের মোবাইল ফোনে যোগাযোগ করা হলে সে ফোন রিসিভ করেনি। তৃপ্তি খাতুনের মা জানায়, আমার মেয়ের বিরুদ্ধে টাকা চুরির যে অভিযোগ তুলেছে তা সম্পূর্ণ মিথ্যা ও ভিত্তিহীন।


বিপর্যয়ের মুখে বাংলাদেশ! | VarsityVoice\nবিপর্যয়ের মুখে বাংলাদেশ!\nভার্সিটি ভয়েস ডেস্ক 17 Apr, 21\nবাংলাদেশ দক্ষিণ এশিয়ার একটি উন্নয়নশীল দেশ। কিন্তু বাংলাদেশ কি আসলেই উন্নতি করছে? শুধুমাত্র জিডিপির লক্ষ্যমাত্রা পূরণের মাধ্যমেই কি চূড়ান্ত উন্নয়ন নিশ্চিত করা যায়!\nবর্তমান বাংলাদেশের মোট জনসংখ্যা ১৬ কোটি ৫৭ লাখ এবং এর বৃদ্ধির হার ১ দশমিক ৩৩ শতাংশ (তথ্যসূত্র বাংলাদেশ পরিসংখ্যান ব্যুরো)। এটা অব্যাহত থাকলে আগামী দুই যুগের ব্যবধানে বাংলাদেশের জনসংখ্যা হবে ২৫ কোটি। বিশ্বের ইতিহাসে কোথাও কখনো ৫৬ হাজার বর্গমাইল জায়গায় এত মানুষ একসাথে বসবাস করেনি। এর মাধ্যমে অনেক ভয়াবহ সমস্যার সম্মুখীন হতে যাচ্ছি আমরা। জনসংখ্যা জনসম্পদে রূপান্তরিত হয়ে দেশের সামাজিক ও অর্থনৈতিক উন্নয়নে ভূমিকা রাখতে পারে। কিন্তু বাংলাদেশের সামাজিক ও শিক্ষা ব্যবস্থা যে জনসম্পদ তৈরিতে মোটেও কার্যকরী নয় তা বর্তমান শিক্ষা ও বেকারত্বের হার দেখলেই উপলব্ধি করা যায়।\nজিডিপির লক্ষ্যমাত্রা পূরণ, মাথাপিছু আয় বৃদ্ধি, অবকাঠামোগত উন্নয়ন, ইত্যাদি লক্ষ্য নিয়ে আমরা কাজ করে যাচ্ছি। যেখানে আমরা দুর্নীতিতে প্রথম অবস্থানে ছিলাম বেশ কয়েকবার -সিপিআই ২০২০ অনুযায়ী ১৮০ টি দেশের মধ্যে বাংলাদেশের অবস্থান নিচের দিক থেকে ১২তম।\nএই অবস্থা থেকে দেশকে রক্ষা করার জন্য নতুন প্রজন্মকে সম্মিলিত ভাবে এগিয়ে আসতে হবে। সকল কিছুর উপরে দেশকে প্রাধান্য দিতে হবে। স্বাধীনতার এত বছর পরও আমরা এখনো দেশে ন্যায়বিচার প্রতিষ্ঠা করতে পারিনি। ন্যায়বিচার প্রতিষ্ঠা করতে পারলে অর্থনৈতিক উন্নতি এমনিতেই হবে- উদাহরণস্বরূপ আমরা মালয়েশিয়া, সিঙ্গাপুর, সুইজারল্যান্ড, কানাডা ইত্যাদি দেশের দিকে লক্ষ্য করতে পারি।\nমেধা ও নৈতিকতার সমন্বয়ে নতুন প্রজন্মকে আদর্শ দেশপ্রেমিক মানুষ হিসেবে গড়ে তোলার জন্য কাজ করতে হবে। এটি করতে পারলে আমাদের আর অর্থনৈতিক প্রবৃদ্ধির পেছনে দৌড়াতে হবে না। ইতিহাস থেকে শিক্ষা না নিয়ে নতুন করে ইতিহাস তৈরীর চেতনা বুকে ধারণ করে কাজ করে যেতে হবে। বাংলাদেশের ইতিহাস গত কয়েকশত বছরে কখনোই তেমন ভালো ছিল না।\nদেশের জনসংখ্যা যেভাবে বৃদ্ধি পাচ্ছে আগামীতে খাদ্য সংকট, অর্থনৈতিক সংকট, পরিবেশ বিপর্যয় ইত্যাদি নানান সমস্যার সম্মুখীন হতে হবে আমাদেরকে। বাসস্থানের অভাবে বৃদ্ধি পাবে অপরিকল্পিত নগরায়ন। অত্যাধিক খাদ্য উৎপাদনের জন্য বিভিন্ন রাসায়নিক সার ব্যবহার করে ভূমির উর্বরতা নষ্ট করা হবে। বনভূমি ও পাহাড় কেটে তৈরি করা হবে ঘরবাড়ি/শিল্পকারখানা।\nজনসংখ্যা নিয়ন্ত্রণে এখন থেকেই কঠোর পদক্ষেপ নেয়া উচিত। সরকার এ ব্যাপারে বিভিন্ন পদক্ষেপ নিয়েছে এখন দরকার এর সঠিক বাস্তবায়ন। এরই সাথে জনসম্পদ তৈরিতে সকলের জন্য সুশিক্ষা ও এর মান কে নিশ্চিত করতে হবে। নতুন প্রজন্মের মধ্যে উদ্যোক্তা হওয়ার মানসিকতা বৃদ্ধিতে কাজ করা উচিত, যা দেশে কর্মসংস্থান বৃদ্ধি করে বেকারত্ব দূরীকরণে ভূমিকা রাখবে।\nআমরা বাংলাদেশের নাগরিক, দেশের প্রতি আমাদের অনেক দায়িত্ব রয়েছে। অফুরন্ত প্রাকৃতিক সম্পদে ভরপুর আমাদের এই দেশ, আমাদেরকে শুধু এর সঠিক ব্যবহার করার যোগ্যতা অর্জন করতে হবে। প্রয়োজনীয় পদক্ষেপ গ্রহণ ও সুশিক্ষা অর্জনের মাধ্যমে আমরাই পারি আগামীর বাংলাদেশকে রক্ষা করতে।\nভূগোল ও পরিবেশ বিভাগ, জগন্নাথ বিশ্ববিদ্যালয়।


আরব দেশের ট্যুরিস্টরা মিউনিখের প্রেমে | জার্মানি ইউরোপ | DW | 05.10.2013\nপ্রতি গ্রীষ্মে লাখ লাখ আরব ট্যুরিস্ট বাভারিয়ার রাজধানীতে এসে ভিড় করেন৷ তাদের অনেকেই আসেন উপসাগরীয় দেশগুলি থেকে৷ মিউনিখ শহরও এই ধনি আরব অতিথিদের স্বাগত জানানোর জন্য পুরোমাত্রায় প্রস্তুত৷\nমিউনিখে ঘুরে বেড়াচ্ছেন আরব পর্যটকরা\n৩৬ বছর বয়সি আহমেদ পেশায় বিমানচালক৷ স্বদেশ সৌদি আরবে ডাক্তাররা তাঁর পায়ের অপারেশন করতে গিয়ে ভুলক্রমে একটি স্নায়ু কেটে ফেলেন৷ আরব মুলুকে জার্মানির ডাক্তারদের খুবই সুনাম৷ তাদের দিয়ে চিকিৎসা করানোর জন্য আহমেদ আসেন মিউনিখে৷ সে বছর দু'য়েক আগের কথা৷ আহমেদের পা এখন সেরে গেছে কিন্তু আহমেদকে পেয়ে বসেছে মিউনিখ৷ মাসের পর মাস হোটেলে ঘর নিয়ে দিব্যি কাটাচ্ছেন আহমেদ: ‘‘আমি যত জায়গায় গেছি, মিউনিখ তাদের মধ্যে সেরা৷ পরিষ্কার, নিরাপদ, মানুষজন ভদ্র, হাসিমুখ৷ আমার এখানে থাকতে দারুণ লাগে৷''\nআরব ট্যুরিস্টদের জন্য ব্রিটেনের পরেই জার্মানি হলো ইউরোপে অন্যতম গন্তব্য৷ তাদের অধিকাংশই আসেন সংযুক্ত আরব আমিরাত থেকে; তার পরেই আসছে সৌদি আরব ও কুয়েত৷ মিউনিখ এই ক্ষণিকের অতিথিদের কাছে অত্যন্ত প্রিয়৷\nএকেকজন আরব মিউনিখে প্রতিদিন গড়ে খরচ করেন গড়ে ৫৫০ ইউরো!\nবিশেষ করে গ্রীষ্মের মাসগুলোতে তাদের নিজেদের দেশে যখন বেজায় গরম, তখন উপসাগর থেকে আসেন এই বিশেষ অতিথিরা দক্ষিণ জার্মানির ইসার নদীর তীরে সুদৃশ্য মহানগরীতে৷ এখানে তাঁদের তিনটে কাজ: ঐতিহাসিক ভবন ইত্যাদি দেখা; ডাক্তার-বদ্যি দেখানো; আর শপিং করা৷\nদামটা কোনো ব্যাপারই নয়\nআরব দেশের ওপরমহলের আমির-ওমরাহ পর্যায়ের লোকেদের বিত্তের অভাব নেই৷ কাজেই তারা খুব আদরের খদ্দের৷ মিউনিখে দিনে গড়ে ৫৫০ ইউরো খরচ করে থাকেন তারা – মাথাপিছু৷ জার্মানিতে তাদের কেনাকাটার অর্ধেকই হয় এই মিউনিখ শহরে৷ দামি জামাকাপড় ছাড়া কেনা হয় গয়নাগাঁটি, কাপ-প্লেট, এছাড়া ওষুধ-পত্র৷ কাজেই মিউনিখের নামি-দামি দোকানপাট আর হোটেলের মালিকরা গ্রীষ্মের এই সময়টাকে ‘‘আরব সপ্তাহ'' নাম দিয়েছেন৷\nমহিলাদের হাতব্যাগ হোক আর সুগন্ধ হোক অথবা হিল-তোলা জুতোই হোক: আরবরা কেনেন বিলাসসামগ্রী৷ দাম যত বেশি হয় ততই ভালো৷ দৃশ্যত আরব মহিলাদের পছন্দ ধনি ইউরোপীয় মহিলাদের পছন্দের সঙ্গে অনেকটা মেলে৷\nমিউনিখ থেকে আল্পস পর্বতমালা খুব দূরে নয়\nবহু আরব ট্যুরিস্ট ইংরিজি বলতে পারেন৷ তা সত্ত্বেও মিউনিখের সমৃদ্ধ বিপণিগুলি ইতিমধ্যে দোভাষী রাখতে শুরু করেছে৷ তবে মনে রাখতে হবে, আরব মহিলাদের ক্ষেত্রে পুরুষ বিক্রেতা কোনোমতেই চলবে না৷\nপাহাড় দেখা, বরফ দেখা\nমিউনিখের ভৌগোলিক অবস্থানও আরব অতিথিদের পছন্দ৷ কাছেই অস্ট্রিয়া, সুইজারল্যান্ড কিংবা ইটালি৷ মিউনিখে বাসা বেঁধে বেশ ভালো করে ঘুরে নেওয়া যায়৷ সবচেয়ে বড় কথা: মিউনিখ থেকে আল্পস পর্বতমালা খুব দূরে নয়৷ মরুভূমির মানুষদের কাছে তুষারাবৃত পর্বতের আকর্ষণ কল্পনা করা যেতে পারে৷\nজার্মানির সর্বোচ্চ পাহাড় হলো ‘সুগস্পিৎসে'৷ সেখানে বছরে শুধুমাত্র উপসাগরীয় দেশগুলি থেকে হাজার পঁচিশেক ট্যুরিস্ট আসেন৷ অনেকেই হয়ত জীবনে প্রথমবার বরফ দেখছেন৷ কিন্তু মিউনিখ? মিউনিখে বায়ারিশে হোফ কিংবা কেম্পিন্সকির মতো নামকরা হোটেল হালাল খাবার থেকে শুরু করে নামাজ পড়ার ঘরের ব্যবস্থা রেখেছে৷ এছাড়া কিচেন শুদ্ধু অ্যাপার্টমেন্টও ভাড়া পাওয়া যায়৷ কাজেই আরব দেশ থেকে আগত অতিথিরা এই অতি-জার্মান শহরে মাসের পর মাস কাটাবেন না কেন?\nলেখক ক্লাডিয়া সাইজেল/এসি\nকি-ওয়ার্ডস আরব, দেশ, ট্যুরিস্ট, মিউনিখ, প্রেম, পর্যটক, জার্মানি


যদি আপনি অনলাইনে ছবি রাখতে চান তাহলে আপনি গুগোল ড্রাইভ ব্যবহার করতে পারেন। গুগোল ড্রাইভ হলো গুগলের তৈরি একটি বিশ্বস্ত অনলাইন স্টোরেজ প্লাটফর্ম।\nযদি আপনি গুগোল ড্রাইভ ব্যবহার করে ছবি রাখতে চান, তাহলে আজকের আর্টিকেলে গুগল ড্রাইভে ছবি রাখার নিয়ম সম্পর্কে জেনে যাবেন। যার মাধ্যমে আপনি আপনার মোবাইলের যেকোনো ছবি গুগল ড্রাইভে রাখতে পারবেন। তাই চলুন দেরী না করে গুগোল ড্রাইভে ছবি রাখার নিয়ম গুলি জেনে নিন।\nগুগল ড্রাইভে ছবি রাখা নিয়ম\nHow to save Photos in Google Drive – গুগল ড্রাইভে ছবি রাখার জন্য আপনাকে প্রথমে গুগল ড্রাইভে একটি একাউন্ট বানাতে হবে। এর জন্য আপনি জিমেইল একাউন্ট এর সাহায্যে গুগল ড্রাইভে লগইন করতে পারেন।\nএরপর গুগোল ড্রাইভ খোলার সাথে সাথে আপনি একটি + icon দেখতে পাবেন। এই আইকনের উপর ক্লিক করলে আপনি যেকোনো ছবি গুগল ড্রাইভে রাখতে পারবেন।\nগুগল ড্রাইভে ছবি রাখার জন্য প্রথমে প্লাস আইকনটিতে ক্লিক করুন।\nএরপর আপনার সামনে অনেকগুলো অপশন আসবে। সেখান থেকে Upload অপশনে ক্লিক করার পর, যে ছবিটি গুগল ড্রাইভে রাখতে চান সেটির উপর ক্লিক করুন।\nছবিটির উপর ক্লিক করার সাথে সাথে গুগল ড্রাইভে আপনার ছবিটি আপলোড হওয়া শুরু হয়ে যাবে। এরপর আপনি মোবাইল থেকে ছবিটা ডিলিট করে দিলেও, নির্দিষ্ট ছবিটি আপনার গুগল ড্রাইভে থেকে যাবে।\nএভাবে আপনি যতগুলি পারেন ততগুলি ছবি গুগল ড্রাইভে সঞ্চয় করে রাখতে পারেন।\nনির্দিষ্ট ফোল্ডারের মধ্যে গুগল ড্রাইভে ছবি কিভাবে রাখবেন?\nঅনেক সময় আমাদের মোবাইল এ অনেক বিষয়ের ছবি থাকে। এই জন্য আমাদের সর্বদা আলাদা আলাদা ফোল্ডার করে ছবি রাখার দরকার পড়ে।\nআমি যদি গুগল ড্রাইভে folder তৈরি করে তার মধ্যে ছবি রাখতে চান তাহলে, + Plus আইকনটিতে ক্লিক করে, Folder অপশনে গিয়ে, ফোল্ডার এর নতুন নাম দিয়ে একটি ফোল্ডার তৈরি করে নিন।\nএরপর সেই ফোল্ডার এর ভেতরে গিয়ে, পুনরায় প্লাস আইকন এর সাহায্যে আপনার ছবিটিকে আপলোড করে দিন।\nএভাবে আপনি যতগুলি পারেন ততোগুলি ফোল্ডার বানিয়ে, আলাদা আলাদা করে ছবিগুলো রাখতে পারেন।\nগুগোল ড্রাইভ এ কতগুলি ছবি ধরে রাখা যায়?\nগুগোল ড্রাইভ আমাদের বিনামূল্যে 15 জিবি স্টোরেজ ব্যবহার করার সুযোগ দেয়। তাই আপনি 15 জিবির মধ্যে যতগুলি পারেন কতগুলি ছবি গুগল ড্রাইভে স্টোর করে রাখতে পারেন।\nআশা করি এর মধ্যে আপনার সমস্ত ছবি স্টোর হয়ে যাবে। যদি আপনি এর থেকেও বেশি স্টোরেজ ব্যবহার করতে চান তাহলে, গুগোল ড্রাইভ এর প্ল্যান কিনে নিয়ে, গুগোল ড্রাইভের স্টোরেজ ক্যাপাসিটি বাড়াতে পারেন।\nগুগল ড্রাইভে কেন ছবি রাখবেন?\nঅনেক সময় মোবাইলে কোন কারণের জন্য বা ভুলবশত অনেক ছবি ডিলিট হয়ে যায়। এইজন্য যদি আপনি সেই ছবিগুলি গুগোল ড্রাইভে স্টোর করে রাখেন তাহলে সেগুলি ডিলিট হয়ে যাবার সম্ভাবনা কম থাকে।\nএছাড়া অন্য কোন মোবাইল থেকে গুগল ড্রাইভ একাউন্ট লগইন করে আপনার ছবিগুলো দেখার জন্য, গুগোল ড্রাইভ ব্যবহার করতে পারেন। যার মাধ্যমে আপনি যেকোন ডিভাইস থেকে শুধুমাত্র গুগল ড্রাইভে লগইন করে, আপনার সমস্ত ছবিগুলো দেখতে পারবেন।\nআশাকরি উপরের ইনফর্মেশন থেকে গুগল ড্রাইভে ছবি রাখা নিয়ম সম্পর্কে বুঝে গেছেন। যদি এখনও এই আর্টিকেলটি সম্পর্কে আপনার কোন প্রশ্ন থাকে তাহলে আপনি কমেন্ট করে আমাদের জানাতে পারেন। আমরা কমেন্ট এর মাধ্যমে আপনাকে অবশ্যই সাহায্য করার চেষ্টা করব। ধন্যবাদ ভালো থাকবেন।


সুন্দর আচরণ উন্নত ব্যক্তিত্বের পরিচায়ক | Its all about ISLAM\n« মহান আল্লাহ্‌তাআলার গুণাবলী ও পরিচয়\nবন্ধু চাই জান্নাতের জন্য »\nসুন্দর আচরণ উন্নত ব্যক্তিত্বের পরিচায়ক\nPosted May 18, 2010 by imti in General.\tLeaveaComment\nইসলাম একটি পরিপূর্ণ জীবন ব্যবস্থা। মানবজীবনের এমন কোন দিক নেই যা নিয়ে ইসলাম আলোচনা করেনি। ইসলামের সেই আলোচিত বিষয়গুলোর মধ্যে মানুষের সাথে ভালো কথা বলা এবং সুন্দার আচরণ করা অন্যতম একটি। মহান আল্লাহ পবিত্র কুরআনে এরশাদ করেছেনঃ আপন পালনকর্তার পথের প্রতি আহবান করুন জ্ঞানের কথা বুঝিয়ে ও উপদেশ শুনিয়ে উত্তমরূপে এবং তাদের সাথে বিতর্ক করুন উত্তম পন্থায়। (সূরা নাহল-১২৫)\nইসলামের পথে যে ব্যক্তি মানুষকে আহবান করে সেই ব্যক্তি ও তার কথাই হচ্ছে সর্বোত্তম। এরশাদ হচ্ছেঃ যে আল্লাহর পথে দাওয়াত দেয়, সৎকর্ম করে এবং বলে আমি একজন আজ্ঞাবহ, তার কথা অপেক্ষা ভালো কথা বা উত্তম কথা কার? (সূরা হা-মীম সিজদাহ-৩৩) ভালো কথা, ভালো ব্যবহার, সুন্দর আচরণ যাই বলি না কেন, এগুলো হচ্ছে একটি শিল্প। সুন্দর আচরণের মাধ্যমেই একজন ব্যক্তির সার্বিক পরিচয় ফুটে উঠে, তার উন্নত ব্যক্তিত্বের প্রমাণ মেলে। সুন্দর আচরণের মাধ্যমেই একজন ব্যক্তি কাঙিক্ষত লক্ষ্য অর্জন করতে সক্ষম হন।\nযারা সবসময় মানুষের সাথে ভালো কথা বলে, সুন্দর আচরণ করে তাদেরকে সমাজের, দেশের সবাই অত্যন্ত পছন্দ করে, ভালোবাসে, সম্মান ও শ্রদ্ধা করে। আল্লাহ রাব্বুল আলামীনও তাদেরকে অত্যন্ত পছন্দ করেন। একটি ভালো কথা, সুন্দর আচরণ একটি ভালো গাছের মতো।\nসুন্দর আচরণ কাকে বলেঃ সুন্দর আচরণ বলতে আমরা বুঝি কারও সাথে সুন্দর করে কথা বলা, দেখা হলে সালাম দেয়া, কুশলাদি জিজ্ঞেস করা, কর্কশ ভাষায় কথা না বলা, ঝগড়া-ফাসাদে লিপ্ত না হওয়া, ধমক বা রাগের সুরে কথা না বলা, গীবত বা পরনিন্দা না করা, অপমান-অপদস্ত না করা, উচ্চ আওয়াজে কথা না বলা, গম্ভীর বা কালো মুখে কথা না বলা, সর্বদা হাসিমুখে কথা বলা, অন্যের সুখে সুখী হওয়া এবং অন্যের দুঃখে দুঃখী হওয়া, বিপদে দেখা করে সহানুভূতি ও সহমর্মিতা প্রকাশ করা সুন্দর আচরণের অন্তর্ভুক্ত।\nইসলামের সুন্দর আচরণের গুরুত্বঃ ইসলামে সুন্দর আচরণের ব্যাপারে গুরুত্বারোপ করা হয়েছে। এ সম্পর্কে পবিত্র কুরআন ও হাদিসের দৃষ্টিভঙ্গি অত্যন্ত পরিষ্কার। আল্লাহ রাব্বুল আলামীন মহাগ্রন্থআল কুরআনের মাধ্যমে প্রিয় নবী (সাঃ) কে সুন্দর আচরণ শিক্ষা দিয়েছেন। আর দয়ার নবী সুন্দর আচরণের মাধ্যমেই পথহারা, দিশেহারা মানুষগুলোকে অন্ধকার থেকে আলোর পথে ফিরিয়ে এনেছেন। তাদেরকেও শিক্ষা দিয়েছেন উত্তম আচরণ। আল্লাহপাক বলেন, হে ঈমানদারগণ তোমরা আল্লাহকে ভয় কর এবং সঠিক কথা বল। (সূরা আহযাব-৭০)। আল্লাহর নবী ছিলেন সুন্দর আচরণের মূর্তপ্রতীক। মানুষের সাথে তিনি কখনও কর্কশ ভাষায় কথা বলেননি। তিনি ছিলেন কোমল হৃদয়ের অধিকারী। এরশাদ হচ্ছেঃ আল্লাহর রহমতেই আপনি তাদের জন্য কোমল হ্নদয় হয়েছেন, পক্ষান্তরে আপনি যদি রূঢ় ও কঠিন হৃদয় হতেন, তাহলে তারা আপনার কাছ থেকে বিচ্ছিন্ন হয়ে যেত। কাজেই আপনি তাদের ক্ষমা করে দিন এবং তাদের জন্য মাগফেরাত কামনা করেন। (সূরা আল ইমরান-১৫৯)।\nঅন্যত্র এরশাদ হয়েছে, মুমিনদের জন্য আপনি আপনার ডানা অবনমিত করুন অর্থাৎ কোমল আচরণ করুন। (সূরা হিজর-৮৮)\nআল্লাহ বলেন; কেউ যখন তোমাকে সৌজন্যমূলক সম্ভাষণ জানাবে প্রতি উত্তরে তুমি তাকে তার চাইতে সুন্দর ধরনের সম্ভষণ জানাও, কিংবা অন্তত ততটুকুই জানাও। (সূরা নিসা-৮৬)। আরও বলা হয়েছে-তোমরা আল্লাহ ছাড়া কারও উপাসনা করবে না, পিতা-মাতা, আত্মীয়-স্বজন, এতীম ও দরিদ্রদের সাথে সদ্ব্যবহার তথা সুন্দর আচরণ করবে এবং মানুষকে সুন্দর কথা বলবে। (সূরা-বাকারা-৮৩) পবিত্র কুরআনের পাশাপাশি হাদিসেও সবার সাথে সুন্দর আচরণ করতে এবং দয়া, সহানুভূতি ও কোমলভাবে কথা বলতে বলা হয়েছে।\nহযরত আবদুল্লাহ ইবনে মাসউদ (রাঃ) হতে বর্ণিত, প্রিয় নবী (সাঃ) এরশাদ করেছেন, মুমিন ব্যক্তি কখনও অভিশাপকারী, তিরষ্কারকারী হতে পারে না। অশ্লীল বাক্য ব্যয়ী ও অহেতুক বাক্য ব্যয়ীও হয় না। (তিরমিযী)। হযরত আবু হুরায়রা (রাঃ) হতে বর্ণিত, প্রিয় নবী (সাঃ) এরশাদ করেছেন, উত্তম কথা বা ভাল কথাও একটি সাদকা। (বুখারী ও মুসলিম)। ভালো আচরণের মাধ্যমে মানুষের হায়াত বৃদ্ধি পায় তথা বরকত হয়। প্রিয় নবী (সাঃ) এরশাদ করেছেন; সাদকা বা দান-খয়রাত মানুষকে শোচনীয় মৃত্যু হতে রক্ষা করে আর সুন্দর আচরণ আয়ু বর্ধক হয়। সুন্দর আচরণকারীকে আল্লাহ ভালোবাসেন।\nবুখারী ও মুসলিম শরীফে বর্ণিত হয়েছে, রাসূল (সাঃ) বলেন, আল্লাহ কোমল ব্যবহার করন, তাই সব ব্যাপারে তিনি কোমল আচরণ পছন্দ করেন। যে ব্যক্তি সুন্দর আচরণ থেকে বঞ্চিত সে কল্যাণ থেকেও সম্পূর্ণরূপে বঞ্চিত (মুসলিম)। হাদীস শরীফে বলা হয়েছে, পরিপূর্ণ মুমিন সে নয়, যে উপহাস করে, অভিশাপ দেয়, মন্দ ভাষায় কথা বলে এবং যে বাচাল। সুন্দর আচরণের ফলে বন্ধুত্ব গড়ে ওঠে। প্রেম-প্রীতি সুদৃঢ় হয় এবং অনেক সময় চিরশত্রু বন্ধু হয়ে যায়। সুন্দর আচরণের ফলে পিতা-মাতা ভাই-বোন, উস্তাদ, পাড়া-প্রতিবেশী এমনকি সবাই তাকে ভালোবাসে। তার আগমনে মানুষ খুশি হয়। সুন্দর আচরণকারীর সামনে পিছনে মানুষ তার প্রশংসা করে। তার জন্য মন খুলে দোয়া করে। ফলে আল্লাহ এবং আসমান-যমীনের ফেরেস্তারাও তাকে অত্যন্ত পছন্দ করে। অপরদিকে খারাপ ব্যবহারে সম্পর্ক বিনষ্ট হয়। অপ্রীতিকর অবস্থার সৃষ্টি হয়। সমাজের মানুষ তাকে অবহেলা , অবজ্ঞা ও ঘৃণার চোখে দেখে। তার কথার কোন দাম দেয় না। আমাদের নবী ছিলেন সদা সত্যভাষী, হিতভাষী, শুদ্ধভাষী, সুভাষী এবং মানুষের সাথে সুন্দর আচরণকারী। তাই তিনি ছিলেন সব মানুষের সেরা। সুন্দর আচরণ আর ভাল কথা এমন একটি শিল্প যার কোন ক্ষয় নেই। এখন সময় এসেছে মুসলমানদের এই শিল্পকে পুনঃ প্রতিষ্ঠা করার।\nমুসলমানদেরকে আবার বিশ্বের বুকে শ্রেষ্ঠত্বের আসনে সমাসীন হতে হলে, হৃত গৌরব ফিরে পেতে হলে সবারই উচিত ধনী-গরীব, রাজা-প্রজা, আমীর-উমরা, জাতি, ধর্ম-বর্ণ শ্রেণী নির্বিশেষে সবার সাথে সুন্দর আচরণ করা। মহান আল্লাহ বলেনঃ তোমরা তোমাদের পিতা-মাতা, নিকটাত্মীয়, এতিম, দরিদ্র, প্রতিবেশী, সঙ্গী-সাথী, পথিক এবং যারা তোমাদের অধিকারে এসেছে, সবার সাথে সুন্দর আচরণ কর। (সূরা-নিসা-৩৬)। সুন্দর আচরণ উন্নত ব্যক্তিত্বের পরিচায়ক। ইসলামের পথে মানুষকে আহবানের সর্বোত্তম পন্থা। সুন্দর আচরণের মাধ্যমেই যুগে যুগে নবী-রাসূলগণ অন্ধকারে নিমজ্জিত, পথহারা, দিশেহারা, মানুষগুলোকে আলোর পথ দেখাতে সক্ষম হয়েছিলেন। এই মহৎ গুণের অনুপ্রবেশ ঘটাতে হবে আমাদের চরিত্রে। বিশেষতঃ আলেম-ওলামা, মসজিদের ইমামাদেরকে এক্ষেত্রে অগ্রণী ভূমিকা পালন করতে হবে। নবীর ওয়ারিস হিসাবে, ধৈর্য ধারণ পূর্বক মানুষকে সুন্দর আচরণের মাধ্যমে সত্য, ন্যায় ও সঠিক পথে চলতে উৎসাহিত করতে হবে। তবেই আমরা শান্তি ও সুখের ঠিকানা খুঁজে পাব। আল্লাহ আমাদের সমাজে বসবাসরত সকলের সাথে সুন্দর আচরণ করার তাওফিক দান করুন, আমিন।


সুইম সুটে বেসামাল স্ত্রী, বেজায় বিরক্ত সঞ্জয়! - যশোর নিউজ ২৪: Jessore News 24:\nসুইম সুটে বেসামাল স্ত্রী, বেজায় বিরক্ত সঞ্জয়!\nসঞ্জয় দত্তের স্ত্রী মান্যতা দত্ত সব সময়ই মিষ্টি ও সহনশীল স্বভাবের জন্য পরিচিত সবার কাছে। নায়ক যখন কারাগারে ছিলেন তখন ধৈর্য্য সহকারে সংসার সামলেছেন তিনি। পাশাপাশি সঞ্জয়কে মানসিক শক্তি দিয়েছেন। কিন্তু সম্প্রতি একি হলো মান্যতার! বিকিনিসহ বেশ কিছু খোলামেলা ছবি হঠাৎ করেই প্রকাশ করেছেন তিনি ইন্সটাগ্রামে।\nবিষয়টি অবাক করার মতো হলেও সত্যি। কারণ এর আগে কখনই এভাবে ছবি তুলে তা প্রকাশ করেননি মান্যতা। তিনি কয়েকটি বোল্ড ছবি প্রকাশের পর থেকেই তোলপাড় শুরু হয়েছে সামাজিক যোগাযোগ মাধ্যমে। শুধু তাই নয়, বিষয়টি নিয়ে চটেছেন খোদ সঞ্জয় দত্ত। স্ত্রীর এমন ছবি প্রকাশকে মেনে নিতে পারেননি তিনি।\nসঞ্জয়ের কাছের একটি ঘনিষ্ঠ সূত্র জানিয়েছে, এ ছবি প্রকাশের পর হতাশা ব্যক্ত করেছেন সঞ্জয়। মান্যতার সঙ্গে বিষয়টি নিয়ে কথাও বলেছেন তিনি। এ ধরনের কাজ যেন ভবিষ্যতে আর না হয় তার জন্য স্ত্রীকে সাবধানও করেছেন সঞ্জয়।


মৃত প্রেমিকাকে বিয়ে 'পাগল' প্রেমিকের, অমর প্রেমের কাহিনিতে অভিনন্দন বিশ্বের | A lover married to his girlfriend after she lost her life battling breast cancer - Bengali Oneindia\n5 min ago ফের নিম্নচাপের ভ্রুকুটি! উমা বিদায়ের দিনে উত্তর ও দক্ষিণবঙ্গের আবহাওয়ার রিপোর্টে কোন সতর্কবার্তা\n12 min ago সুখবর! উৎসবের মরশুমে বেতন ফেরত পাবেন কর্মীরা, সঙ্গে বোনাস, সিদ্ধান্ত বহু সংস্থার\n40 min ago ভাঙছে ২০১৬-র একাধিক রেকর্ড! মার্কিন রাষ্ট্রপতি নির্বাচনে কী সত্যি হতে চলেছে জনমত সমীক্ষার ফলাফল?\n40 min ago চিনকে চাপে রেখে প্রেসিডেন্সিয়াল নির্বাচনের আগে ভারত–আমেরিকা দ্বিপাক্ষীয় বৈঠক\n| Updated: Tue, Oct 29, 2019, 18:32 [IST]\n১২ বছরের প্রেম তাঁদের। বন্ধুত্বের সীমা ছাড়িয়ে তাঁদের প্রণয় ক্রমেই পরিণয়ে পরিণত হতে যাচ্ছিল। নির্দিষ্ট বয়স মেনে ঠিক হয়েছিল তাঁদের বিয়ের দিন। যখন সব কিছু চূড়ান্ত তখনই আকাশ ভেঙে পড়ল তাঁদের জীবনে। মারণ ক্যানসার থাবা বসাল প্রেমিকার শরীরে। স্তন ক্যানসারের গ্রাসে ভেঙে চুরমার হয়ে গেল সব স্বপ্ন। কিন্তু প্রেমের কি মরণ আছে!\nক্যানসারের থাবায় প্রেমিকাকে হারিয়ে ফেলেছিলেন প্রেমিক শু শিনান। কিছুতেই মেনে নিতে পারেননি সেই বিরহ। তাই তিনি শেষমেশ মৃত প্রেমিকাকেই বিয়ে করে ফেললেন। তাঁদের প্রেমকে অমর করে রাখতে অভিনব পদক্ষেপ নিলেন প্রেমিক। মৃতা প্রেমিকা ইয়াং লিউকে বিয়ে করে তিনি বেনজির কাণ্ড ঘটিয়ে ফেললেন।\nইয়াংয়ের মৃত্যুর পর সাত দিন তাঁর সঙ্গে কাটিয়ে পরিবারের সকলের সামনেই বিয়ে করলেন প্রেমিকাকে। বিয়ের আসরে উপস্থিত ছিলেন দুই পরিবারের সদস্যরা, আত্মীয়-পরিজনরাও। চিনের ডালিয়ান প্রদেশে এই অভিনব বিবাহ বাসরের পরই হল অন্ত্যেষ্টিক্রিয়া।\nসাড়ে পাঁচ বছরেরও বেশি সময় ধরে স্তন ক্যান্সারের সঙ্গে লড়াই করে প্রাণ হারান ইয়ং। শিনান ও লিউ সহপাঠী ছিলেন এবং ২০১৩ সালে তাদের বিবাহবন্ধনে আবদ্ধ হওয়ার কথা ছিল। ২০০৭-এ একে অপরের প্রেমে পড়েছিলেন। বিয়ের প্রস্তুতি যখন চলছিল পুরোদমে, তখনই আসে মারণ ক্যান্সারের খবর।\nকেমোথেরাপি এবং রেডিয়েশন চিকিৎসার পর লিউর অবস্থার উন্নতি হয়েছিল। তবে, ২০১৭ সালে তাঁর অবস্থার অবনতি ঘটে। ৬ অক্টোবর তিনি কোমায় পিছলে গেলেন এবং এক সপ্তাহ পরে মারা যান তিনি। শিনান তার বিবাহ-কাম-জানাজার অনুষ্ঠানে বলেন, যে তার ইচ্ছাটি অনেক দেরিতে হলেও বাস্তবায়িত হল। তিনি বলেন, আমি যা করতে পারি তা হ'ল আমার ভালবাসার মানুষটার ইচ্ছা পূরণ করা। সেইমতো প্রেমিকাকে বিবাহের পোশাক পরিয়ে তাঁর বিয়ের সাধ পূরণ করেন তিনি।\nlove marriage girlfriend cancer international প্রেমিকা বিয়ে প্রেম ক্যানসার আন্তর্জাতিক\nA lover married to his girlfriend after she lost her life battling breast cancer. He fulfilled her wish forabride after death.